Φίλοι που ήταν εκεί απ' το «πέρασα το μάθημα» στο «παντρεύομαι» - Pillowfights.gr\nHome Χαμένη στη γραφή Φίλοι που ήταν εκεί απ’ το «πέρασα το μάθημα» στο «παντρεύομαι»\nΣταματία Μάστορα 28/04/2022\nΦίλοι που ήταν εκεί απ’ το «πέρασα το μάθημα» στο «παντρεύομαι»\nΚάποτε έρχεται η στιγμή που πρέπει να πάρεις αποφάσεις. Ν’ αλλάξεις πράγματα που χρόνια ήθελες. Να γίνει πράξη η κάθε ευχή που έκανες λίγο πριν την ενηλικίωσή σου για μετά. Να κάνεις, τέλος πάντων, τον εαυτό σου περήφανο. Ένα όμως είναι σίγουρο: Πως θα παραμείνει το ίδιο και το αυτό ό,τι έχει να κάνει με τον παντοτινό όρκο της φιλίας. Εκείνο το δυνατό «υπόσχεσαι;» που συνέβαινε καθώς μιλούσατε για το μέλλον.\nΗ φιλία λοιπόν και μάλιστα κατά τα εφηβικά / φοιτητικά χρόνια είναι κάτι που σίγουρα δε θέλεις ν’ αλλάξεις στη ζωή σου. Τα κολλητάρια μας, έχουν να μας θυμίζουν τις καλύτερες και πιο τρελές μας αναμνήσεις, είναι η πηγή της χαράς μας στα νεανικά μας χρόνια και μεγαλώνουν μαζί μας, καθώς ανακαλύπτουμε ποιοι είμαστε. Πράγματα τα οποία συνέβησαν μόνο μια φορά και κανένα μέλλον δεν μπορεί να τα επαναφέρει, τα ζήσαμε με εκείνους τους φίλους. Ώμοι που κλάψαμε, ζεστές αγκαλιές που χώθηκαν οι χαρές μας και τρυφερά λόγια που αντάλλαξε ο ένας με τον άλλον.\nΕίναι λογικό μετά από κάποια ηλικία να παύουμε να είμαστε εκείνα τα ανέμελα παιδιά που έκαναν τη μια τρέλα μετά την άλλη. Κι η μόνη τρέλα που έχουμε την ανάγκη να πράξουμε πια, είναι η μετεγκατάστασή μας κάπου μακριά από τη βάση μας, όπου θ’ αλλάξουμε παραστάσεις και θα έρθουμε πιο κοντά σ’ ένα από τα όνειρά μας. Είναι επόμενο να θέλουμε να επιτύχουμε τους στόχους μας και να επικεντρωνόμαστε σ’ αυτούς.\nΕίναι αρκετές οι φορές που θα κλειστούμε μέσα στο σπίτι για να διαβάσουμε ή να δουλέψουμε και δε θα βγούμε ούτε στο παράθυρο να δούμε τι καιρό έχει. Είναι αμέτρητα τα Σαββατοκύριακα που θα θυσιάσουμε για να διαβάζουμε παρέα με τον ιστορικό Πλούταρχο κι όχι σε κάποιο κέντρο με την παρέα μας. Κι ίσως οι φίλοι να θυμώσουν λιγάκι, ίσως και να χάσουμε κάποιες σημαντικές στιγμές, που δυο χρόνια πριν δε θα διανοούμασταν να μην παραβρεθούμε. Τελικά, κάποιος που αφοσιώνεται στα όνειρά του πρέπει να νιώθει ενοχή πως δεν έδωσε την πρέπουσα αξία στη φιλία του που σιγά-σιγά αλλάζει μορφή;\nΚι εκεί, κάπου ανάμεσα στην υποχρέωση, τον στόχο και τον αμείλικτο χρόνο, εμφανίζεται το σωτήριο ίντερνετ. Κι έτσι, ενώ φύγαμε να κυνηγήσουμε όσα ψάχναμε, μπορούμε να δούμε τον άνθρωπο που αγαπάμε και νοιαζόμαστε, ανά πάσα στιγμή, μέσω διαφόρων εφαρμογών. Μπορούμε να κρατήσουμε την επαφή ζωντανή. Κι οι φίλοι κατανόησαν. Γιατί γνωρίζουν πόσο σημαντικό είναι για κάποιον να μεγαλώνει, να εξελίσσεται. Γιατί το ίδιο έκαναν κι εκείνοι. Γιατί η φιλία σταμάτησε να είναι το «πέρασα το μάθημα« κι έγινε το «πήρα τη δουλειά στο Λονδίνο» ή το «παντρεύομαι». Κι οι φίλοι ήταν εκεί, κι ας μην ήταν.\nΤο ότι δε μιλάς κάθε μέρα με τον κολλητό σου δεν αναιρεί το γεγονός ότι εάν σε χρειαστεί, θα είσαι εκεί. Ούτε πως, εάν βρεθείτε ξανά, δε θα έχετε την ίδια χαρά. Αυτή η απόσταση μπορεί να σας κάνει ακόμη πιο δυνατούς, όχι μόνο στο κομμάτι της φιλίας αλλά και της αναγνώρισης πως «στερούμαι κάτι για να αποκτήσω στο μέλλον κάτι που επιθυμώ να πετύχω». Από ένα σημείο κι έπειτα, έτσι αγαπάμε τους ανθρώπους μας. Και δεν είναι πάντα εύκολο, μα δεν το κάνει λιγότερο ουσιώδες.\nΤο να συζητάς και να λες στον φίλο σου κάθε μέρα και κάθε λεπτό που περνάει τι συμβαίνει, έχει μια νεανική τρέλα και μια βάση, μα δε θα κρατήσει για πάντα. Θα περάσεις ολόκληρες καταιγίδες δίχως να ζητήσεις βοήθεια. Θα μάθεις να ζεις χωρίς να έχεις ανάγκη τους φίλους, μα να τους επιθυμείς για συντροφιά σου. Θα είστε περήφανοι ο ένας για τον άλλον, καθώς μεγαλώνετε κι οι συζητήσεις στο μικρό σας διαμερισματάκι, γίνονται τώρα τα πλάνα του μήνα, που πετυχαίνουν. Κι ας μην τα λέτε κάθε μέρα. Φτάνει που ξέρετε ο ένας για τον άλλον, πως είστε εκεί.


Κολύμβηση : Πέθανε ο θρυλικός Ρόλαντ Μάτες | in.gr\nΚολύμβηση : Πέθανε ο θρυλικός Ρόλαντ Μάτες\nΟ Ρόλαντ Μάτες, ένας από τους μεγαλύτερους κολυμβητές στον κόσμο, έφυγε από τη ζωή σε ηλικία 69 ετών, σκορπώντας τη θλίψη στον παγκόσμιο αθλητισμό.\nΠιο «φτωχή» είναι η παγκόσμια κολύμβηση, μετά τον θάνατο του Ρόλαντ Μάτες, που έφυγε από τη ζωή σε ηλικία 69 ετών.\nΟ Ανατολικογερμανός κολυμβητής είχε σαρώσει όλα τα μετάλλιο στο ύπτιο από το 1967 έως και το 1974 και θεωρούνταν ένας από τους μεγαλύτερους κολυμβητές της γενιάς του.\nΣυγκεκριμένα από τον Απρίλιο του 1967 έως και τον Αύγουστο του 1974, ο Μάτες ήταν αήττητος σε όλα τα αγωνίσματα του ύπτιου.\nΈκανε δύο back to back με χρυσό μετάλλιο σε 100 και 200μ. ύπτιο, τόσο στους Ολυμπιακούς Αγώνες του 1968 στο Μέξικο, όσο και στο Μόναχο το 1972.\nΣτις 14 Αυγούστου του 1968, στη Λειψία, έκανε παγκόσμιο ρεκόρ στα 200 μ. υπτίως με χρόνο 2.07.5. Στις 23 Αυγούστου του 1969, κατέρριψε στο Βύρτσμπουργκ το παγκόσμιο ρεκόρ στα 100 μ. ύπτιο με χρόνο 57.8 και στις 29 Αυγούστου του ίδιου έτους κατέρριψε στο Βερολίνο το παγκόσμιο ρεκόρ στα 200 μ. υπτίως με χρόνο 2.06.4.\nΕπίσης, ο Μάτες κατέκτησε τέσσερα χρυσά σε ευρωπαϊκά και τρία χρυσά σε παγκόσμια πρωταθλήματα.\nΜετά το τέλος της αθλητικής του καριέρας, ο Ρόλαντ Μάτες έγινε ορθοπεδικός, ενώ και η γυναίκα του, Κορνέρλια Έντερ, είχε κερδίσει συνολικά 4 χρυσά στους Ολυμπιακούς του Μόντρεαλ, το 1976.\n24/05/2022 | 12:33\nΕλλάδα Αναγκαστική προσγείωση ελικοπτέρου Aπάτσι σε παραλία της Εύβοιας - Τι συνέβη 2 λεπτά πριν\nΕλλάδα Οδηγούσαν στην Ιόνια Οδό και δίπλα τους περνούσαν άγρια άλογα 4 λεπτά πριν\nΕλλάδα «Έγκλημα, όχι αυτοκτονία» - Καταπέλτης η Εισαγγελέας για το θάνατο της Έφης Τσιχλάκη στα Χανιά 5 λεπτά πριν\nΑυτοδιοίκηση Ψυχικό: Έτοιμος προς χρήση ο νέος χώρος αναψυχής για παιδιά 6 λεπτά πριν\nΕλλάδα Σοκ: Δεύτερο κρούσμα λέπρας στην Ελλάδα 8 λεπτά πριν\nΠαρασκήνιο Θα γίνει ανασχηματισμός; – Οι σκέψεις για εκλογές 9 λεπτά πριν\nΚοινοποίηση: Κολύμβηση : Πέθανε ο θρυλικός Ρόλαντ Μάτες


ΕΝΑΡΞΗ ΥΠΟΒΟΛΗΣ ΑΙΤΗΣΕΩΝ ΣΠΟΥΔΑΣΤΩΝ ΣΤΟ ΔΗΜΟΣΙΟ ΙΕΚ ΓΙΑΝΝΙΤΣΩΝ 2021-2022 – Σπούδασε επάγγελμα!\n2 Σεπτεμβρίου 2021 Στέλλα Πετρίδου Ανακοινώσεις, Καταρτιζόμενοι\nΈναρξη υποβολής αιτήσεων για την εγγραφή στις ΝΕΕΣ ΕΙΔΙΚΟΤΗΤΕΣ στο Δημόσιο ΙΕΚ Γιαννιτσών από την Πέμπτη 2 Σεπτεμβρίου 2021 και ώρα 13:00 ως και την Παρασκευή 10 Σεπτεμβρίου 2021 και ώρα 23:59.\nΗ ιστοσελίδα στην οποία πρέπει να υποβάλουν την (ηλεκτρονική) αίτηση τους οι ενδιαφερόμενοι βρίσκεται στον παρακάτω σύνδεσμο:\nΟι ΝΕΕΣ ΕΙΔΙΚΟΤΗΤΕΣ στο Δημόσιο ΙΕΚ Γιαννιτσών είναι οι εξής:\nΦύλακας Μουσείων και Αρχαιολογικών Χώρων (*)\nΓραμματέας Ανωτέρων και Ανωτάτων Στελεχών (*)\nΤεχνικός Εφαρμογών Πληροφορικής (Πολυμέσα / WEB DESIGNER – DEVELOPER / VIDEO GAMES) (*)\nΟι ΤΡΕΙΣ ΠΡΩΤΕΣ ειδικότητες που χαρακτηρίζονται με αστερίσκο (*) αφορούν ειδικότητες που καλύπτονται από επιτυχόντες των Πανελλαδικών Εξετάσεων και γι αυτό θα υπάρξει περιορισμένος αριθμός θέσεων.\nΟδηγίες για την υποβολή της αίτησης υπάρχουν στην αρχική σελίδα της εφαρμογής.\nΠΡΟΣΟΧΗ: Η εγγραφή γίνεται αποκλειστικά με ευθύνη των υποψηφίων. Για την αντιμετώπιση τυχόν προβλημάτων στην διαδικασία συμπλήρωσης της αίτησης, τα τηλέφωνα επικοινωνίας στην γραμματεία του ΙΕΚ είναι τα 23820-83356 και 23820-83355.\nΑΠΑΡΑΙΤΗΤΑ στοιχεία για την υποβολή της (ηλεκτρονικής) αίτησης:\nγ) Απολυτήριο Λυκείου,\nδ) προσωπικό mail.


ΑΓΚΥΡΑ: Παύλος Μελάς: Το ασάλευτο εθνικό μας θεμέλιο\n«…Πλατιά του ονείρου μας η γη και απόμακρη. Και γέρνεις εκεί και σβεις γοργά. Ιερή στιγμή. Σαν πιο πλατιά τη δείχνεις, και τη φέρνεις σαν πιο κοντά!»\nΚι εκεί, επάνω στην πλατιά τη γη της Μακεδονίας, γέρνεις γεμάτος θεία αγαλλίαση και ανδρεία, ω Τραντέλληνα, ω γόνε των Μελάδων, ψυχή της Μακεδονίας!\n…Θα ‘θελα να προσέγγιζα λιγάκι τη σκέψη του Κωστή Παλαμά, σαν έγραφε τους παραπάνω στίχους για τη μέρα της θυσίας του Παύλου Μελά, ωστόσο αυτό μου είναι ακατόρθωτο… Απ’ την άλλη ένας τόσο ηρωικός αγώνας με κεφαλή το Μελά, σίγουρο ήταν πως θα «επλάτυνε» το μέγεθος της πατρίδας μας, παρέχοντας έτσι μια υπερφυσική έκταση, ακαταμέτρητη απ’ τα τεχνητά μέσα του κόσμου.\nΟ Παύλος Μελάς, το βαρύ ετούτο όνομα, που είναι ικανό σε κάθε νοήμων Έλληνα, να προκαλέσει ρίγη συγκίνησης, υπήρξε άρχοντας με όλη τη σημασία της λέξεως. Συνειδητός υπέρμαχος της ελευθερίας, απαρνείται την εφήμερη ευδαιμονία του πλούτου, αφήνοντας έτσι όχι μόνον τα υλικά αγαθά, αλλά τη σύζυγο και τα τέκνα του.\nΓόνος Ηπειρωτών αρχόντων, ανθρώπων οι οποίοι απ’ όπου κι αν βρίσκονταν, στήριζαν ποικιλοτρόπως τους Ηπειρώτες. Δέλβινο, Πωγώνι, Δερόπολη και Αργυρόκαστρο, είναι μερικά από τα εκτός σημερινών ελληνικών ορίων μέρη, τα οποία ευεργετήθηκαν κατά το εγγύτερο σύγχρονο και απομονωμένο – από την ελληνική ιστορία – παρελθόν τους.\nΤί μπορεί να ενδυνάμωσε τόσο έναν κοσμοπολίτη αριστοκράτη της εποχής ώστε να αρπάξει το όπλο και το σπαθί, να δρασκελίσει τα βουνά και να θέσει σε άμεσο κίνδυνο τη ζωή του;\nΑσφαλώς η υπέρμετρη αγάπη του για την Πατρίδα και τα ιδανικά της ελευθερίας, τα οποία στερούνταν οι Έλληνες. Επιπλέον η οικογένεια, η οποία γαλουχεί με χριστιανική – εθνική συνείδηση ένα απλό παιδάκι. Να θέτει έπειτα όλο του το είναι ως αντίλυτρον για όλους όσους θα συνέχιζαν να ζούνε υπό το ακοίμητο βλέμμα του δυνάστη.\nΚι αυτό είναι που επί των ημερών μας ενοχλεί… Η μεταλαμπάδευση των αξιών και των θεοδώρητων υγιών ελευθεριών στη νέα γενιά. Έτσι και ξεθεμελιώνουν αυτό το βαρύγδουπο όνομα του Μελά μας, από την ιστορία. Πότε θέτοντάς το στο περιθώριο και πότε αμφισβητώντας το μέγεθος της προσφοράς του.\nΚι όμως ο Παύλος Μελάς, σαν σήμερα και πάντα σε κάθε «σαν σήμερα», θα μας γεμίζει την ψυχή μας θάρρος και πίστη στο Θεό και στο Έθνος. Δίχως αυτόν και δίχως τόσους άλλους συναγωνιστές του, θα ήμασταν βάρκες παραδαρμένες απ’ τα μανιασμένα κύματα της άγνοιας και του μαρασμού…\nΑναρτήθηκε από ΑΓΚΥΡΑ (Κατασκήνωση) στις 6:03 μ.μ.


Ο Περιστεριώτης Λεωνίδας Κουτσούκης χρειάζεται τη βοήθεια μας!\nby Peristeri News 5, Αύγουστος, 2016 17, Απρίλιος, 2021\nΟ 21χρονος πρώην ποδοσφαιριστής του Ατρόμητου και του Α.Ο. Περιστερίου πάσχει από οξεία λεμφοβλαστική λευχαιμία, όπως έχει διαγνωστεί και είναι επιτακτική η ανάγκη να τον βοηθήσουμε!\nΟ Λεωνίδας Κουτσούκης ανήκει στο δυναμικό της Ζακύνθου, χρειάζεται επέμβαση και πρέπει να μεταφερθεί στις ΗΠΑ και συγκεκριμένα στη Βοστώνη για να χειρουργηθεί.\nΗ οικονομική δυνατότητα της οικογένειάς του δεν μπορεί να τον οδηγήσει στο πολύ σημαντικό ταξίδι για την υγεία του και γι’ αυτό το λόγο γίνεται έκληση προς κάθε κατεύθυνση να βοηθήσουν τον νεαρό με ότι μπορεί ο καθένας από το υστέρημα του.\nΕίναι ένας αγωνιστής της ζωής και αξίζει να τον βοηθήσουμε για να καταφέρει να βγει νικητής από αυτόν τον αγώνα και να επιστρέψει υγιής στην οικογένειά του και στο ποδόσφαιρο που αγαπά.\nΜπορείτε να βοηθήστε τον Λεωνίδα Κουτσούκη στον ακόλουθο λογαριασμό ώστε να καταφέρει το επόμενο διάστημα να βρεθεί στην Αμερική για τη σημαντική επέμβαση:\nΔΙΚΑΙΟΥΧΟΣ: ΚΟΥΤΣΟΥΚΗΣ ΛΑΜΠΗΣ ΛΕΩΝΙΔΑΣ\nΙΒΑΝ ΛΟΓΑΡΙΑΣΜΟΥ: GR9101103450000034555717155\nΚΩΔ. SWIFT ΤΡΑΠΕΖΑΣ (BIC): ETHNGRAA\nΗ ανάλογη ανάρτηση της ΠΑΕ Ατρόμητος για τον Λεωνίδα\nΗ εταιρεία που ανέλαβε το σύστημα για τη δημοπρασία των τηλεοπτικών αδειών\nΕντελώς δωρεάν όλες οι κλήσεις από το Viber


«....δεύτερη ζωή δεν έχει» !!! - kalymniansvoice.com\nΣάββατο, 17 Νοε 2012 - 00:23:56\n«....δεύτερη ζωή δεν έχει» !!!\nΑναρωτιέμαι μερικές φορές: είμαι εγώ που σκέφτομαι καθημερινά πως η ζωή μου είναι μία; Όλοι οι υπόλοιποι το ξεχνούν;Ή πιστεύουν πως θα έχουν κι άλλες, πολλές ζωές, για να κερδίσουν τον χρόνο που σπαταλούν;\nΜούτρα. Ν' αντικρίζεις τη ζωή με μούτρα. Τη μέρα, την κάθε σου μέρα. Να περιμένεις την Παρασκευή που θα φέρει το Σάββατο και την Κυριακή για να ζήσεις.\nΝα κλαίγεσαι που δεν έχεις πολλά. Που κι αν τα είχες, θα ήθελες περισσότερα. Να πιστεύεις ότι τα ξέρεις όλα και να μην ακούς.\nΝα μαζεύεις λύπες και απελπισίες, να ξυπνάς κάθε μέρα ακόμη πιο βαρύς. Λες και ο χρόνος σου είναι απεριόριστος.\nΠου κοιτάζουν με μάτια άδολα και αθώα, ακόμα κι αν πέρασε ο χρόνος αδυσώπητος από πάνω τους. Που γνωρίζουν ότι δεν τα ξέρουν όλα, γιατί δεν μαθαίνονται όλα. Που στύβουν το λίγο και βγάζουν το πολύ. Για τους εαυτούς τους και για όσους αγαπούν. Και δεν κουράζονται να αναζητούν την ομορφιά στην κάθε μέρα, στα χαμόγελα των ανθρώπων, στα χάδια των ζώων, σε μια ασπρόμαυρη φωτογραφία, σε μια πολύχρωμη μπουγάδα.\n- Διαβάστε περισσότερα εδώ: Parakato.gr


Γυαλιά ηλίου Wiley X P-17M Smoke Grey Lens, Matte Black Frame - OYK Shop\n> Αξεσουάρ >Γυαλιά Wiley X>Γυαλιά ηλίου Wiley X P-17M Smoke Grey Lens, Matte Black Frame\nΓυαλιά ηλίου Wiley X P-17M Smoke Grey Lens, Matte Black Frame\nΠαρατηρήστε απαρατήρητοι με τα στρατιωτικά γυαλιά σας Wiley X P-17! Μαύρος ματ σκελετός, φακοί τύπου ουδέτερου γκρι, στρατιωτικών προδιαγραφών. Ο τετραγωνισμένος οπτικός σχεδιασμός εστιάζει σε τρία κύρια σημεία επαφής από τη γέφυρα της μύτης έως τους κροτάφους, για άνετη χρήση μεγάλης διάρκειας.\nΠαρατηρήστε απαρατήρητοι με τα στρατιωτικά γυαλιά σας Wiley X P-17! Μαύρος ματ σκελετός, φακοί τύπου ουδέτερου γκρι, στρατιωτικών προδιαγραφών. Ο τετραγωνισμένος οπτικός σχεδιασμός εστιάζει σε τρία κύρια σημεία επαφής από τη γέφυρα της μύτης έως τους κροτάφους, για άνετη χρήση μεγάλης διάρκειας. Προσθέστε τα μαξιλαράκια μύτης από νεοπρένιο και τα ελαστικά μαξιλαράκια κροτάφων V-WaveTM και έχετε τα γυαλιά που θα σας συνοδεύσουν σε όλες σας τις περιπέτειες, προστατεύοντας τα μάτια σας χωρίς να κουράζουν. Ξεπερνούν την προδιαγραφή προστασίας ANSI Z87.1-2003\nΕλαστική ταινία στερέωσης με κλιπάκια T-Peg (EH409-4)\nΜεγάλη μαύρη θήκη με φερμουάρ (DN112)


ΠΑΠΛΩΜΑ – Casa Bianca Πάτρα | Λευκά είδη Πάτρα\nΠΡΟΣΦΟΡΕΣ – CASA-STOCK, ΥΠΕΡΔΙΠΛΟ\nΠάπλωμα Υπέρδιπλο 220x240 NIMA Abalone Salmon/Taupe\nΠάπλωμα δύο όψεων, σε φωτεινά νεανικά χρώματα, που προσφέρει ζεστασιά και απαλότητα σε εξαιρετικά προσιτή τιμή.\nΜαλακή αίσθηση, μεγάλη ανθεκτικότητα\nΠάπλωμα Υπέρδιπλο 220x240 Guy Laroche Thema\nΠάπλωμα Υπέρδιπλο Guy Laroche Thema με κομψό ριγέ σχέδιο και σε πανέρμοφες Beige – Salmon- Light Grey αποχρώσεις . Είναι από τη Νέα Κολεξιόν της Guy Laroche AW 2019-2020 100% Cotton – Βαμβάκι!\nΧρώμα Beige – Salmon- Light Grey\nΠάπλωμα Υπέρδιπλο 220x240 Guy Laroche Taylor\nΠάπλωμα Υπέρδιπλο 220x240 Guy Laroche Ashley Pink\nΠάπλωμα Υπέρδιπλο Guy Laroche Ashley με κομψό Floral σχέδιο σε Μοντέρνα απόδοση και σε πανέρμοφη Lime απόχρωση. Είναι από τη Νέα Κολεξιόν της Guy Laroche AW 2019-2020\nΠάπλωμα Υπέρδιπλο 220x240 Guy Laroche Ashley Lime\nΠάπλωμα Υπέρδιπλο Σετ 240x250 Guy Laroche Lyric Amethyst\nΠάπλωμα Υπέρδιπλο Σετ Guy Laroche σε vintage σχέδιο & καπιτονέ ραφή απο την Guy Laroche . Η σύνθεση του από υψηλής ποιότητας ύφασμα σε συνδυασμό με τη περίτεχνη jacquard ύφανση, προσφέρει πολυτέλεια στη κρεβατοκάμαρά σας αλλά και την απαλότητα που επιθυμείτε για έναν ήρεμο και ξεκούραστο ύπνο.\nΠάπλωμα Υπέρδιπλο 240×250 + 2 Μαξ/θήκες\nΠάπλωμα Υπέρδιπλο Σετ 240x250 Guy Laroche Lyric Sand\nΠάπλωμα Υπέρδιπλο Σετ Guy Laroche σε vintage καπιτονέ ραφή απο τη Νέα Κολεξιόν της Guy Laroche . Η σύνθεση του από υψηλής ποιότητας ύφασμα σε συνδυασμό με τη περίτεχνη jacquard ύφανση, προσφέρει πολυτέλεια στη κρεβατοκάμαρά σας αλλά και την απαλότητα που επιθυμείτε για έναν ήρεμο και ξεκούραστο ύπνο.\nΚουβερτοπάπλωμα Μονό Sherpa 160x220 Guy Laroche Bellisimo Wine\nΚουβερτοπάπλωμα Μονό Sherpa 160x220 Guy Laroche Bellisimo Melange\nΠάπλωμα Υπέρδιπλο Σετ Microsatin 240x250 Guy Laroche Hexagon Taupe\nΤο Ελαφρύ πάπλωμα Hexagon Taupe έχει υπέροχο γεωμετρικό σχέδιο που προσδίδει κλασικό διαχρονικό ύφος με Μοντέρνα έκφανση στη κρεβατοκάμαρά σας! Χαρακτηρίζεται απο κομψή περιμετρική φάσα απο εξαιρετικής ποιότητας συνθετική γούνα!\nΔιάσταση : 240×250\nΧρώμα : Taupe\nΥλικό : 100% Microsatin\nΠάπλωμα Υπέρδιπλο 220x240 NIMA Unity\nΤο πάπλωμα Unity έχει υπέροχο ριγέ σχέδιο σε αγαπημένες αποχρώσεις του γκρι με τη μέντα, που δημιουργούν μια αίσθηση χαλάρωσης και ηρεμίας στον χώρο. Συνδυάζονται άψογα με διακόσμηση σε γήινους τόνους και με φυσικά υλικά όπως το ξύλο ή το μέταλλο.\nΔιάσταση : 220×240\nΧρώμα : Γκρι / Μέντα\nΠάπλωμα Υπέρδιπλο 220x240 NIMA Trinity Beige\nΤο πάπλωμα Trinity Beige έχει υπέροχο γεωμετρικό σχέδιο με τρίγωνα σε αγαπημένες αποχρώσεις του γκρι με το μπεζ και το μαύρο, που δημιουργούν μια αίσθηση χαλάρωσης και ηρεμίας στον χώρο. Συνδυάζονται άψογα με διακόσμηση σε γήινους τόνους και με φυσικά υλικά όπως το ξύλο ή το μέταλλο. Τα γεωμετρικά σχέδια αποτελούν μια από τις πιο κυρίαρχες τάσεις της μόδας και είναι τόσο μοντέρνα, όσο και διαχρονικά.\nΧρώμα : Γκρι / Μπεζ\nΠάπλωμα Ημίδιπλο 170x240 NIMA Trinity Blue\nΠάπλωμα Ημίδιπλο 170x240 NIMA Trinity Beige\nΠάπλωμα Ημίδιπλο 170x240 NIMA Tailor Blue\nΤο πάπλωμα Tailor Blue έχει υπέροχο γήινο χρώμα και minimal γεωμετρικό σχέδιο σε ζεστές αποχρώσεις του μπλε με γραμμές στο φρέσκο χρώμα της μέντας, που δημιουργούν μια αίσθηση χαλάρωσης και ηρεμίας στον χώρο. Συνδυάζονται άψογα με διακόσμηση σε γήινους τόνους και με φυσικά υλικά όπως το ξύλο ή το μέταλλο. Τα γεωμετρικά σχέδια αποτελούν μια από τις πιο κυρίαρχες τάσεις της μόδας και είναι τόσο μοντέρνα, όσο και διαχρονικά.\nΠάπλωμα Υπέρδιπλο Guy Laroche Sienna 220x240\nΠάπλωμα Υπέρδιπλο Guy Laroche Sienna με Μοντέρνα ψηφιακή εκτύπωση σε πανέρμοφο διακοσμητικό σχέδιο. Είναι από τη Νέα Κολεξιόν της Guy Laroche AW 2019-2020 100% Microsuede!\nΠάπλωμα Υπέρδιπλο Guy Laroche Next Bronze 220x240\nΠάπλωμα Υπέρδιπλο Guy Laroche Next Bronze με Μοντέρνα ψηφιακή εκτύπωση σε πανέρμοφο διακοσμητικό σχέδιο. Είναι από τη Νέα Κολεξιόν της Guy Laroche AW 2019-2020 100% Microsuede!\nΠάπλωμα Υπέρδιπλο Guy Laroche Fade 220x240\nΠάπλωμα Υπέρδιπλο Guy Laroche Fade με Μοντέρνα ψηφιακή εκτύπωση σε πανέρμοφο διακοσμητικό σχέδιο. Είναι από τη Νέα Κολεξιόν της Guy Laroche AW 2019-2020 100% Cotton – Βαμβάκι!\nΠάπλωμα Υπέρδιπλο Guy Laroche Dedalo 220x240\nΠάπλωμα Υπέρδιπλο Guy Laroche Dedalo με Μοντέρνα ψηφιακή εκτύπωση και σε πανέρμοφο διακοσμητικό σχέδιο. Είναι από τη Νέα Κολεξιόν της Guy Laroche AW 2019-2020 100% Cotton – Βαμβάκι!\nΠάπλωμα Υπέρδιπλο Guy Laroche Java Melange 220x240\nΠάπλωμα Υπέρδιπλο Guy Laroche Java με Μοντέρνα ψηφιακή εκτύπωση και σε πανέρμοφο διακοσμητικό σχέδιο. Είναι από τη Νέα Κολεξιόν της Guy Laroche AW 2019-2020 100% Microsuede!\nΠάπλωμα Υπέρδιπλο Guy Laroche Java Smoke 220x240\nΠάπλωμα Υπέρδιπλο Σετ Sateen 220x240 Guy Laroche Gossip Silver\nΤο Gossip είναι η Νέα πρόταση της Guy Laroche για εσάς που θέλετε να συνδυάσετε ένα Πάπλωμα υψηλής ποιότητας για τον καθημερινό στολισμό του υπνοδωματίου σας. Μοντέρνο σχέδιο Καπιτονέ ραφής 100% Jacquard Sateen με Ανάγλυφο σχέδιο, θα διακοσμήσει τέλεια το κρεβάτι σας και θα δώσει έναν παραμυθένιο ύφος. Το σετ περιλαμβάνει μαξιλαροθήκες από ασορτί ύφασμα που εφαρμόζουν τέλεια σε μαξιλάρια 50×70, θα σας προσφέρουν το εξαιρετικό αποτέλεσμα που ζητάτε με την υπογραφή της Guy Laroche.\nΠάπλωμα Υπέρδιπλο Σετ Sateen 220x240 Guy Laroche Report Silver\nΤο Report είναι η Νέα πρόταση της Guy Laroche για εσάς που θέλετε να συνδυάσετε ένα Πάπλωμα υψηλής ποιότητας για τον καθημερινό στολισμό του υπνοδωματίου σας. Μοντέρνο σχέδιο Καπιτονέ ραφής 100% Jacquard Sateen με Εκλεπτυσμένο Ανάγλυφο σχέδιο, θα διακοσμήσει τέλεια το κρεβάτι σας και θα δώσει έναν παραμυθένιο ύφος. Το σετ περιλαμβάνει μαξιλαροθήκες από ασορτί ύφασμα που εφαρμόζουν τέλεια σε μαξιλάρια 50×70, θα σας προσφέρουν το εξαιρετικό αποτέλεσμα που ζητάτε με την υπογραφή της Guy Laroche.\nΠάπλωμα Υπέρδιπλο Σετ Sateen 220x240 Guy Laroche Report Mink\nΠάπλωμα Υπέρδιπλο Σετ Sateen 220x240 Guy Laroche Report Amethyst\nΚουβερτοπάπλωμα Υπέρδιπλο Sherpa 220x240 Guy Laroche Bellisimo Ivory\nΚουβερτοπάπλωμα Υπέρδιπλο Sherpa 220x240 Guy Laroche Bellisimo Charcoal\nΓΙΓΑΣ, ΠΡΟΣΦΟΡΕΣ – CASA-STOCK\nΚουβερτοπάπλωμα Γίγας 240x260 NIMA Tailor Grey\nΤο κουβερτοπάπλωμα Tailor Grey έχει μοντέρνο γκρι χρώμα και minimal τυπωτό γεωμετρικό σχέδιο. Η βελούδινη υφή, το παχύ του πέλος και η εσωτερική πλευρά από χνουδωτή κουβέρτα σέρπα προσφέρουν επιπλέον άνεση και αίσθηση ζεστασιάς και οικειότητας. Χάρη στα ουδέτερα χρώματά του μπορεί να ταιριάξει εύκολα σε πολλά διαφορετικά στιλ διακόσμησης. Συνδυάστε το με γήινους τόνους για να δώσετε χαλαρή διάθεση στον χώρο ή με σκούρες αποχρώσεις για να δημιουργήσετε πιο έντονες αντιθέσεις και να δώσετε έντονο χαρακτήρα στο υπνοδωμάτιο.\nΚουβερτοπάπλωμα Μονό 160x220\nΚουβερτοπάπλωμα Γίγας 240x260\nΚουβερτοπάπλωμα Μονό 150x200\nΚουβερτοπάπλωμα Υπέρδιπλο 220x240\nΠάπλωμα μονό (160x240)\nΠάπλωμα μονό (170x240)\nΠάπλωμα μονό 160x220\nΠάπλωμα υπέρδιπλο (220x240)\nΠάπλωμα Υπέρδιπλο + 2 Μαξ/θήκες 50x70+5\nΠάπλωμα Υπέρδιπλο + 2 Μαξιλαροθήκες\nΠάπλωμα Υπέρδιπλο 235x250\nΠάπλωμα Υπέρδιπλο 240x250 + 2 Μαξ/θήκες\nΣετ σεντόνια μονά 160x250 + 1 Μ/Ξ 50x70\nΣετ Υπέρδιπλο Πάπλωμα (220x240 + 2 Μαξ/θήκες 50x70+5)


Πατρινό Καρναβάλι 2017 : ΚΑΡΝΑΒΑΛΙΖΟΜΑΣΤΕ ΕΛΕΥΘΕΡΟΙ ΑΠΟ ΟΥΣΙΕΣ ΚΑΙ ΕΞΑΡΤΗΣΕΙΣ - Ειδήσεις- Νέα | Mynima-Hellas.com\nAdded on 14 Δεκεμβρίου 2016 ©Mynima-Hellas.com Πατρινό Καρναβάλι 2017\nΠατρινό Καρναβάλι 2017 : ΚΑΡΝΑΒΑΛΙΖΟΜΑΣΤΕ ΕΛΕΥΘΕΡΟΙ ΑΠΟ ΟΥΣΙΕΣ ΚΑΙ ΕΞΑΡΤΗΣΕΙΣ\n«Το θέμα των ναρκωτικών είναι ένα από τα μεγαλύτερα κοινωνικά προβλήματα της εποχής μας.\nΚΑΡΝΑΒΑΛΙΖΟΜΑΣΤΕ ΕΛΕΥΘΕΡΟΙ ΑΠΟ ΟΥΣΙΕΣ ΚΑΙ ΕΞΑΡΤΗΣΕΙΣ\nΜια σειρά πρωτοβουλιών στις δράσεις του Πατρινού Καρναβαλιού 2017 κατά της μάστιγας των ναρκωτικών, του αλκοόλ και των εξαρτησιογόνων ουσιών και της καταστροφικής επίδρασής τους στη ζωή των νέων και όχι μόνο, αποφασίστηκε στην πρόσφατη συνεδρίαση της Κοινωφελούς Επιχείρησης του Δήμου Πατρέων «Καρναβάλι Πάτρας».\n«Το θέμα των ναρκωτικών είναι ένα από τα μεγαλύτερα κοινωνικά προβλήματα της εποχής μας. Η εξάπλωση της τοξικομανίας στην χώρα μας, είναι μια σύγχρονη μάστιγα. O διαχωρισμός σε μαλακά και σκληρά, είναι βασικό ιδεολόγημα, της άρχουσας τάξης που μαζί με τα πολιτικά της κόμματα, προσπαθεί να διεμβολίσει την συνείδηση των νέων ανθρώπων. Να δώσει μια υποτιθέμενη “διέξοδο” στα οξυμένα προβλήματα που αντιμετωπίζει η νέα γενιά, σε μια παθητική στάση ζωής, μακριά από οποιαδήποτε αγωνιστική διάθεση διεκδίκησης των δικαιωμάτων, που αφορούν την εργασία με δικαιώματα, την μόρφωση, την ελεύθερη πρόσβαση σε πολιτιστικές και αθλητικές δραστηριότητες.\nΠαράλληλα, υπάρχουν και αυτοί που έχουν στήσει μια τεράστια οικονομική επιχείρηση διακίνησης των ναρκωτικών της οποίας ο ετήσιος τζίρος ανέρχεται σε δισεκατομμύρια ευρώ.\nΈχοντας τα παραπάνω δεδομένα, χρόνο με το χρόνο παρατηρείται μια αυξητική τάση διακίνησης ναρκωτικών και γενικότερα εξαρτησιογόνων ουσιών την περίοδο του Καρναβαλιού, κυρίως το τελευταίο τριήμερο».\nΣύμφωνα με την απόφαση του Δ.Σ. της Κοινωφελούς Επιχείρησης στην κατεύθυνση αυτή, θα μπει θέμα για τα ναρκωτικά και θα δοθεί ένα αντίστοιχο βραβείο στο πλήρωμα που θα φτιάξει το αντίστοιχο θέμα. Το θέμα θα είναι “Καρναβαλιζόμαστε ελεύθεροι από ουσίες και εξαρτήσεις”.\nΘα βγει η κεντρική αφίσα του καρναβαλιού με αναφορά στο θέμα και μπορεί να γίνει και διαγωνισμός αφίσας.\nΘα γίνει συνάντηση με την δευτεροβάθμια επιτροπή παιδείας και τους διευθυντές και τους συλλόγους γονέων και κηδεμόνων για δράσεις μέσα στα σχολεία με σκοπό τα παιδιά να κατεβάσουν τα δικά τους γκρουπ και να τα ενθαρρύνουμε να έχουν στολές με το θέμα αυτό.\nΘα κάνουμε παρέμβαση στις δομές του δήμου, των λαϊκών φροντιστηρίων, που με την υλική συνδρομή της Κοινωφελούς Επιχείρησης θα ενθαρρύνουμε τα παιδιά να έχουν το δικό τους γκρουπ.\nΘα αναρτηθούν πανό στην πόλη με συνθήματα.\nΤο παιχνίδι του κρυμμένου θησαυρού θα έχει δράσεις με το θέμα αυτό όπως και πέρσι.\nΘα δημιουργηθεί σχετικό φυλλάδιο, το οποίο θα μοιράζεται από τα μέλη του Δ.Σ. και παλιούς και γνωστούς καρναβαλιστές, από το καρναβαλικό περίπτερο που θα στηθεί στην πλατεία Γεωργίου Α΄.\nΘα φτιαχτεί ένα μικρό καρναβαλικό άρμα με αντίστοιχο θέμα, το οποίο θα πλαισιωθεί από τα παιδιά των λαϊκών φροντιστηρίων.\nΟι ενέργειες που θα πραγματοποιηθούν φέτος αποτελούν συνέχεια, σε διευρυμένο επίπεδο, των πρωτοβουλιών που λήφθηκαν πέρυσι στο φόντο της απόφασης του Δημοτικού Συμβουλίου και καθόρισαν μια ορισμένη παρέμβαση για το θέμα των ναρκωτικών και του αλκοόλ την περίοδο του καρναβαλιού. Στο πλαίσιο αυτό πέρυσι αναρτήθηκαν πανό σε διάφορα σημεία της πόλης για το θέμα των ναρκωτικών και του αλκοόλ και το παιγνίδι του κρυμμένου θησαυρού είχε θέμα “Όχι δεν θα πάρω” , που αφορούσε ακριβώς το ζήτημα των ναρκωτικών.\nΠΑΡΑΤΑΣΗ ΔΙΑΓΩΝΙΣΜΟΥ ΑΦΙΣΑΣ ΠΑΤΡΙΝΟΥ ΚΑΡΝΑΒΑΛΙΟΥ 2017\nΠΑΤΡΙΝΟ ΚΑΡΝΑΒΑΛΙ 2017: ΒΡΑΒΕΙΑ ΠΑΤΡΙΝΟΥ ΚΑΡΝΑΒΑΛΙΟΥ


Ο ρόλος του Αβέρωφ Νεοφύτου\nΟ πρώην Πρόεδρος του ΔΗΣΥ και νυν Πρόεδρος της Δημοκρατίας, Νίκος Αναστασιάδης, έχει θέσει επί τάπητος την επιστροφή των Τουρκοκυπρίων στο Σύνταγμα του ’60 ως μεταβατικό στάδιο της τελικής λύσης του Κυπριακού. Είναι μια φόρμουλα που, όπως ελέχθη, στηρίζεται στη λογική της συνέχειας της Κυπριακής Δημοκρατίας και συνιστά απάντηση στις τουρκικές απαράδεκτες θέσεις περί της λύσης των δύο κρατών.\nΛογικά, το σύνολο του κομματικού συστήματος θα έπρεπε να είχε ήδη τοποθετηθεί τεκμηριωμένα και δημόσια επί της πρότασης του Προέδρου χωρίς ευτελείς μικροπολιτικές σκοπιμότητες. Αλλά με σοβαρότητα. Ειδικότερα, δε, αυτό θα έπρεπε να γίνει από το κυβερνών κόμμα του ΔΗΣΥ και τον Πρόεδρό του, Αβέρωφ Νεοφύτου, ο οποίος θέλει να είναι ο διάδοχος του Νίκου Αναστασιάδη στο ύπατο αξίωμα της Δημοκρατίας. Εγείρονται, λοιπόν, τα εξής ερωτήματα: Έχει ο ΔΗΣΥ μελετήσει σε βάθος την πρόταση του Προέδρου; Την θεωρεί ορθή ή λανθασμένη; Εάν την θεωρεί ορθή (που μάλλον είναι το λογικότερο εφόσον προέρχεται από τον Νίκο Αναστασιάδη), την έχει συζητήσει μαζί του ή όχι; Εάν συμφωνεί, έχει υποβάλει τις δικές του εισηγήσεις για τον τρόπο με τον οποίο θα επιτύχει; Θα είναι μία πολιτική, την οποία θα συνεχίσει να υποστηρίζει ο ΔΗΣΥ και μετά τον Αναστασιάδη, εάν ο υποψήφιός του κερδίσει τις εκλογές;\nΟ Δημοκρατικός Συναγερμός είναι το μεγαλύτερο κόμμα και, ως εκ τούτου, όχι μόνο οι δικοί του ψηφοφόροι, αλλά και των άλλων κομμάτων, αναμένουν ν’ ακούσουν με σαφήνεια ποιες είναι οι θέσεις του επί της πρότασης του Προέδρου. Αρχικώς, μέσα από δηλώσεις στελεχών, ακόμη και από μισόλογα του Αβέρωφ Νεοφύτου, προκλήθηκε σύγχυση. Έδειχνε αιφνιδιασμένος. Επειδή οι προεδρικές εκλογές έρχονται και το Κυπριακό είναι σε αδιέξοδο, ο λαός θέλει να γνωρίζει εάν συμφωνεί και πού ή εάν διαφωνεί και πού ο ΔΗΣΥ και ο Αβέρωφ Νεοφύτου με τον Νίκο Αναστασιάδη.\nΗ καθαρότητα σκέψης και θέσεων δείχνει σεβασμό προς τα στελέχη του ΔΗΣΥ και τους ψηφοφόρους. Τονίζονται αυτά με καλή πρόθεση, για να μην αδικείται ούτε ο ΔΗΣΥ ως κυβερνών κόμμα, ούτε ο Αβέρωφ Νεοφύτου, ο οποίος κατά τεκμήριο θέλει να είναι υποψήφιος Πρόεδρος. Και ο οποίος, λόγω των καλών σχέσεων, τις οποίες διαθέτει με Βρετανούς και Αμερικανούς, θα ήταν δυνατόν να συνδράμει στην προώθηση της θέσεως περί επιστροφής στη Ζυρίχη και επανενσωμάτωσης των Τουρκοκυπρίων στο κράτος της Κυπριακής Δημοκρατίας, το οποίο, όπως ο ίδιος τόνισε τις προάλλες, εντάχθηκε ολόκληρο και ως ενιαίο στην ΕΕ.\nΟ Αβέρωφ Νεοφύτου, ως Πρόεδρος του ΔΗΣΥ και ως εν δυνάμει υποψήφιος Πρόεδρος της Δημοκρατίας, έχει να διαδραματίσει ρόλο στις εξελίξεις του Κυπριακού και μάλιστα με επίκεντρο την πρόταση του Προέδρου. Εφόσον, βεβαίως, την ασπάζεται. Εάν, πάντως, επιθυμεί να διεκδικήσει την Προεδρία της Δημοκρατίας, δεν μπορεί να στηριχθεί στα τετριμμένα. Διότι κινδυνεύει να παγιδευτεί στα λάθη του και στις αποτυχημένες πρακτικές τού παρελθόντος. Και έτσι θα αδικήσει τον εαυτό του. Θα μειώσει τις πιθανότητες να ανοίξει μια νέα σελίδα για τον τόπο μέσα από αποφασιστικές συμμαχίες που θα οικοδομηθούν πάνω σε συγκροτημένες θέσεις και στρατηγική υλοποίησης. Για να κερδίσει, πρέπει να έχει την πλήρη στήριξη του κόμματός του, καθώς και άλλων. Μεταξύ αυτών και του Νίκου Αναστασιάδη, ο οποίος είναι μια από τις σημαίες του ΔΗΣΥ. Και ο πολιτικός που έφερε στο φως την πρόταση για την επιστροφή στη Ζυρίχη...


Εκπομπή στο TV – EUROPE 1 για τη διάσωση του Ναού της Αφροδίτης! « Θέσπις\n« Οι Θεσσαλονικείς προς Υπ. Πολιτισμού, Δήμαρχο & Νομάρχη: Σώστε το ναό της Αφροδίτης!\nΕκπομπή στο TV – EUROPE 1 για τη διάσωση του Ναού της Αφροδίτης!\nPosted by Thespis στο 28 Απριλίου, 2009\nΠατήστε εδώ: Θεσσαλονίκη – Να σωθεί ο Ναός της Αφροδίτης στην πλατεία Αντιγονιδών!\nΕπίσης εδώ: Ναός Αφροδίτης – Επιστολή στον Υπ. Πολιτισμού, τον Δήμαρχο και τον Νομάρχη\nΤην Τρίτη 28 Απριλίου, ώρα 14:30\nστον τηλεοπτικό σταθμό EUROPE ONE (EUROPE 1)\nέγινε εκτενής αναφορά για τη διάσωση του ναού της Αφροδίτης!\nΣτην εκπομπή ΚΑΛΗΣΠΕΡΑ ΣΤΟΝ ΑΕΡΑ\nπου συντονίζει η εξαίρετη δημοσιογράφος Γεωργία Σαδανά.\nΚαλεσμένοι της εκπομπής οι οποίοι αναφέρθηκαν στο θέμα ήταν:\nο Γρηγόρης Νικολαϊδης, πρόεδρος του σωματείου «Φίλοι του Πρασίνου Θεσσαλονίκης».\nκαι ο Γιώργος Φωτεινός, εκπρόσ. του πολιτιστικού συλλόγου «Προμηθεύς Πυρφόρος», καλλιτ. επιμελητής «Προμηθείων».\nΕπίσης, με μεγάλη επιτυχία, στην κατάμεστη αίθουσα εκδηλώσεων του ξενοδοχείου ΙΜΠΕΡΙΑΛ (Αντιγονιδών 13, η οποία παραχωρήθηκε δωρεάν απο την δ/νση του ξενοδοχείου), έγινε η ενημερωτική συγκέντρωση την Τρίτη 28 Απριλίου στις 6.30 το απόγευμα με πρωτοβουλία του Σωματείου Φίλοι του Πρασίνου Θεσσαλονίκης και την Τοπική επιτροπή πολιτών Πλατείας Αντιγονιδών.\nΚύριος ομιλητής ήταν ο καθηγητής αρχαιολόγος του ΑΠΘ κ.Γεώργιος Καραδέδος.\nΠαρευρέθηκε ο υπουργός Μακεδονίας Θράκης κ. Καλαφάτης, εκπρόσωποι του Δήμου και της Νομαρχίας.\nΙδιαίτερη αίσθηση προκάλεσε ο χαιρετισμός του Γιώργου Φωτεινού ως εκπροσώπου του πολιτιστ. συλλόγου «Προμηθεύς Πυρφόρος» αλλά και ως άτυπου εκπροσώπου του Κοινού των Θεσσαλονικέων, ο οποίος υποσχέθηκε δημοσίως οτι αν δεν εκδηλώσουν εμπράκτως το ενδιαφέρον τους οι αιρετοί άρχοντες της πόλης ώστε να ληφθούν εγκαίρως μέτρα για τη διάσωση του μνημείου, το Κοινό των Θεσσαλονικέων θα προχωρήσει σε μεγάλη συγκέντρωση – συναυλία στο κέντρο της Θεσσαλονίκης, κάνοντας το θέμα αυτό πρωτεύον για την πόλη.\nThis entry was posted on 28 Απριλίου, 2009 στις 10:50 πμ\tand is filed under Uncategorized. You can follow any responses to this entry through the RSS 2.0 feed. You can leave a response, ή trackback from your own site.\nΈνα Σχόλιο προς “Εκπομπή στο TV – EUROPE 1 για τη διάσωση του Ναού της Αφροδίτης!”\n28 Απριλίου, 2009 στις 5:13 μμ\nΕλπίζω να την ανεβάσετε στο youtube.\nΚαλή επιτυχία στην εκδήλωση το απόγευμα


Φορτσάκης στο pagenews.gr: Σε αντίθεση με το ΣΥΡΙΖΑ εμείς απευθυνόμαστε σε όλους τους Έλληνες | Pagenews.gr\nΦορτσάκης στο pagenews.gr: Σε αντίθεση με το ΣΥΡΙΖΑ εμείς απευθυνόμαστε σε όλους τους Έλληνες\nΝίκος Μαρουλίδης 20.04.2019 | 08:44 ΧΡΟΝΟΣ ΑΝΑΓΝΩΣΗΣ 6 '\nPagenews.gr / Συνεντεύξεις / Φορτσάκης στο pagenews.gr: Σε αντίθεση με το ΣΥΡΙΖΑ εμείς απευθυνόμαστε σε όλους τους Έλληνες\nO Θεόδωρος Φορτσάκης σε μια αποκλειστική συνέντευξη στο pagenews.gr.\nΟ αναπληρωτής τομεάρχης Οικονομικών της Νέας Δημοκρατίας και βουλευτής επικρατείας, Θεόδωρος Φορτσάκης μιλά στο pagenews.gr για τις προσεχείς εκλογές και το άνοιγμα της κυβέρνησης στην Κεντροαριστερά.\nΠαράλληλα, με την ιδιότητα ως καθηγητής πανεπιστημίου αναφέρεται στην αναρχική συλλογικότητα «Ρουβίκωνας», το πανεπιστημιακό άσυλο, αλλά και τα ιδιωτικά πανεπιστήμια.\nΑναλυτικά το κείμενο της συνέντευξης του Θεόδωρου Φορτσάκη στο pagenews.gr:\nΠρόσφατα είχατε δηλώσει ότι ούτε ο Πρωθυπουργός γνωρίζει την ακριβή ημερομηνία που θα διεξαχθούν οι εκλογές .Ποια είναι η δικιά σας εκτίμηση για το πότε ο ελληνικός λαός θα οδηγηθεί στις κάλπες;\nΟ Πρωθυπουργός επιχειρεί με ακατάσχετη λαϊκίστικη παροχολογία να μετριάσει το δυσμενές για την Κυβέρνηση κλίμα. Γνωρίζει όμως ότι η εκλογική ήττα του ΣΥΡΙΖΑ είναι αναπόφευκτη. Εκτιμώ λοιπόν ότι θα προκηρύξει τις εκλογές όποτε κρίνει ότι θα μπορούσε να εμποδίσει τη Νέα Δημοκρατία να σχηματίσει Κυβέρνηση, ώστε να επαναληφθούν οι εκλογές με απλή αναλογική.\nΑπό ποια κοινωνικά στρώματα πιστεύετε ότι θα στηριχτεί περισσότερο στις προσεχείς εκλογές η Νέα Δημοκρατία;\nΕμείς απευθυνόμαστε σε όλους τους Έλληνες. Σε αντίθεση με το ΣΥΡΙΖΑ, δεν διακρίνουμε τους πολίτες σε ομάδες, δεν εκπροσωπούμε τα συμφέροντα κανενός σε βάρος των άλλων και του γενικού συμφέροντος. Καλύπτουμε ένα ευρύτατο φάσμα από την συντηρητική παραδοσιακή δεξιά ίσαμε τις παρυφές της κεντροαριστεράς. Και πέρα από αυτό, ευελπιστούμε ότι τη Νέα Δημοκρατία θα υποστηρίξουν όλοι όσοι συμμερίζονται μια νέα αντίληψη διακυβέρνησης της Χώρας.\nΦωτογραφία: Eurokinissi – Γιάννης Παναγόπουλος\nΥπάρχει κάτι το οποίο προσωπικά αναγνωρίζετε στην κυβέρνηση κατά τη διάρκεια της θητείας της;\nΌτι κατάφερε να διχάσει τους Έλληνες όσο καμιά άλλη Κυβέρνηση στο παρελθόν. Όλα αυτά που ζήσαμε, ιδίως το πρώτο εξάμηνο 2015, με την «περήφανη διαπραγμάτευση» των ΣΥΡΙΖΑ-ΑΝΕΛ που παραλίγο να μας θέσουν εκτός ευρωζώνης, δεν τα έχουμε ζήσει ποτέ άλλοτε στη Μεταπολίτευση.\nΠως θα χαρακτηρίζατε το άνοιγμα του πρωθυπουργού, Αλέξη Τσίπρα, στην Κεντροαριστερά;\nΤο υποτιθέμενο «άνοιγμα» του Πρωθυπουργού στην Κεντροαριστερά αποσκοπεί στην αποσταθεροποίηση του ΚΙΝΑΛ, με στόχο την εκλογική του λεηλασία. Αλλά το «άνοιγμα» περιορίζεται στον προσεταιρισμό μεμονωμένων προσώπων, χωρίς πολιτική απήχηση, ασύνδετων μεταξύ τους, αλλά και ιδεολογικοπολιτικά ασύνδετα. Μια πραγματική διεύρυνση προϋποθέτει άνοιγμα στις ιδέες, όχι προσωποκεντρικές προσελκύσεις.\nΌντας αναπληρωτής τομεάρχης Οικονομικών της Νέας Δημοκρατίας, ποια πιστεύετε ότι ήταν τα μεγαλύτερα λάθη της κυβέρνησης σε σχέση με την οικονομία;\nΦοροαφαίμαξη των πολιτών, επιχειρήσεων και νοικοκυριών. Και συγχρόνως αχρείαστα υπερβολικά πλεονάσματα, που στερούν πολύτιμη ρευστότητα από την αγορά. Σε αυτά προστίθεται η καλλιέργεια ενός κλίματος αρνητικού για την ιδιωτική πρωτοβουλία. Σύμφωνα με τα πρόσφατα στοιχεία της ΕΛΣΤΑΤ, η Ελλάδα κατατάσσεται τελευταία σε όλη την Ευρώπη στην προσέλκυση επενδύσεων. Και όπως καταδεικνύει και η σχετική έκθεση του ΟΟΣΑ, η μεσαία τάξη στη Χώρα μας έχει κυριολεκτικά συνθλιβεί.\nΤι έχει κάνει λάθος η Νέα Δημοκρατία από το 1974 και φτάσαμε στην 10ετια των μνημονίων;\nΗ Νέα Δημοκρατία είναι το μόνο κόμμα που έχει κάνει ειλικρινή αυτοκριτική για τα λάθη του παρελθόντος. Σε ορισμένες περιπτώσεις δεν υπήρξε αρκετά τολμηρή, υπέκυψε και αυτή σε μικροκομματικές λογικές. Ή, σε άλλες περιπτώσεις, λόγω οριακής κοινοβουλευτικής πλειοψηφίας, δεν μπόρεσε να δαμάσει επαρκώς κατεστημένα συμφέροντα.\nΣε άρθρο σας στην «Καθημερινή» προτείνατε τη μείωση του αριθμού των βουλευτών στους 200, όπως επιτρέπει το Σύνταγμά μας με νόμο. Μια τέτοια μείωση θα επιδράσει στην καταβαλλόμενη βουλευτική αποζημίωση;\nΟ υπερβολικός αριθμός αποδυναμώνει τη θέση του βουλευτή και κατ’ επέκταση την ουσιαστική αντιπροσώπευση των πολιτών. Ο βουλευτής πρέπει να εκλέγεται από ικανό μέρος του εκλογικού σώματος και να διαθέτει επιτελείο και μέσα αποτελεσματικά για την άσκηση των καθηκόντων του. Μια εύλογη αποζημίωση είναι αναγκαία για την κάλυψη των εξόδων και αναγκών που απορρέουν από τη θέση και τα καθήκοντα του βουλευτή. Αλλά και για τη διασφάλιση της ανεξαρτησίας του από τα κάθε είδους συμφέροντα. Βεβαίως η συνολική μείωση του όλου αριθμού θα συμβάλει στη μείωση των σχετικών συνολικών κρατικών εξόδων.\nO Θεόδωρος Φορτσάκης\nΟ Κυριάκος Μητσοτάκης παλαιότερα είχε τονίσει ότι με τη Νέα Δημοκρατία ο νόμος για το πανεπιστημιακό άσυλο θα καταργηθεί. Ενστερνίζεστε τη συγκεκριμένη θέση;\nΤο πανεπιστημιακό άσυλο από εγγυητής της ελεύθερης διακίνησης ιδεών κατάντησε μοχλός στήριξης κάθε είδους παρανομιών. Το πανεπιστήμιο δεν μπορεί να λειτουργήσει όταν φοιτητές και καθηγητές βρίσκονται στο έλεος οποιουδήποτε παρεμποδίζει το ακαδημαϊκό, επιστημονικό και εκπαιδευτικό έργο.\nΩς Καθηγητής της Νομικής Σχολής του Εθνικού και Καποδιστριακού Πανεπιστημίου Αθηνών, ποια η θέση σας για την παρουσία της αναρχικής συλλογικότητας «Ρουβίκωνας» στη Φιλοσοφική σχολή;\nΗ απερχόμενη Κυβέρνηση αφήνει συλλογικότητες και καταληψίες να επιτελούν το «έργο» τους ανενόχλητοι, παρακωλύοντας την εκπαιδευτική διαδικασία. Χρειάζεται οργανωμένη φύλαξη των πανεπιστημιακών χώρων με σύστημα ελέγχου εισόδου. Όποιος παρανομεί πρέπει να υφίσταται τις προβλεπόμενες συνέπειες.\nΠώς πιστεύετε ότι ένα σύστημα όπως της Ελλάδας θα καταφέρει να εντάξει τα ιδιωτικά πανεπιστήμια στην κοινωνία;\nΈχω προτείνει την αναθεώρηση του άρθρου 16 του Συντάγματος με δημιουργία νέου ενιαίου «πανεπιστημιακού νομικού προσώπου». Όλα τα πανεπιστήμια, κρατικά και μη, να ιδρύονται και να λειτουργούν με αυτή τη μορφή, με ίδιες προϋποθέσεις και έλεγχο από ανεξάρτητη κρατική αρχή. Έτσι υπερβαίνουμε την παρωχημένη ιδεοληπτική διαμάχη «δημόσιο ή ιδιωτικό πανεπιστήμιο». Και αναβαθμίζεται το δημόσιο συνταγματικά προστατευόμενο αγαθό της εκπαίδευσης, ανεξάρτητα από το φορέα παροχής της. Αυτό θα έχει πολλαπλά οφέλη για τη Χώρα, ακαδημαϊκά, κοινωνικά, εργασιακά και οικονομικά.\nΘάνατος και εθισμός. Οι δύο λέξεις που χαρακτηρίζουν το άσυλο της ανομίας που επικρατεί πλησίον της Νομικής Σχολής Αθηνών. Η κραυγή απόγνωσης τόσο από καθηγητές, όσο και από φοιτητές είναι διαρκής. Για ποιον λόγο πιστεύετε δεν γίνεται καμία ενέργεια προκειμένου να επικρατήσει ξανά στη Νομική η εικόνα που της αξίζει.\nΑδιαφορία, παντελής έλλειψη πολιτικής βούλησης, προστασία κατεστημένων συμφερόντων. Χρειάζεται άμεση παρέμβαση της Πολιτείας για την αποκατάσταση της νομιμότητας και τη διασφάλιση της ομαλής και απρόσκοπτης φοίτησης.\nΕΚΛΟΓΕΣΕΚΛΟΓΕΣ 2019ΘΕΟΔΩΡΟΣ ΦΟΡΤΣΑΚΗΣΣΥΝΕΝΤΕΥΞΗ ΦΟΡΤΣΑΚΗΦΟΡΤΣΑΚΗΣ ΝΕΑ ΔΗΜΟΚΡΑΤΙΑ\nΚυριάκος Μητσοτάκης: Μίλησε για τη διαχείριση της πανδημίας στη Bild\n26.05.2020 | 15:43


«Πράσινη» δοκιμασία στο Ρέθυμνο | SDNA\n«Πράσινη» δοκιμασία στο Ρέθυμνο\nΣτο Ρέθυμνο συνεχίζει τις υποχρεώσεις του ο φορμαρισμένος Παναθηναϊκός (16:30, Novasports 3) για την 3η αγωνιστική της Basket League.\nΜε τον ιδανικό τρόπο θέλει να κλείσει ο Παναθηναϊκός ένα εξαήμερο-«φωτιά». Αφού κέρδισε Ολυμπιακό και Καρσίγιακα στο ΟΑΚΑ, η ομάδα του Σάσα Τζόρτζεβιτς θέλει να τα βγάλει πέρα και στην δύσκολη έδρα του Ρεθύμνου.\nΟ Βλάντο Γιάνκοβιτς δεν θα βρίσκεται στην διάθεση του Σέρβου προπονητή, εξαιτίας προβλήματος στη μέση, ενώ ο Θανάσης Σκουρτόπουλος δεν μπορεί να υπολογίζει στην Μιχάλη Καμπερίδη που υπέστη σοβαρή ζημιά στον αγώνα της προηγούμενης αγωνιστικής στη Ρόδο.\nΟ Παναθηναϊκός έχει κάνει το 2/2 ως τώρα στο πρωτάθλημα, ενώ οι Κρητικοί έχουν μία νίκη και μία ήττα. Οι δυο ομάδες αναμετρήθηκαν δύο φορές στο πλαίσιο της προετοιμασίας τους, με τους «πράσινους» να παίρνουν ισάριθμες νίκες επί κρητικού εδάφους.\nΤα αποτελέσματα και το πρόγραμμα της 2ης αγωνιστικής:\nΑπόλλων Πατρών-Κολοσσός 58-74


27 Αυγ 2011 21:00\nΣάββατο 27 Αυγούστου, Θέατρο Απόλλων, 21:00\nΔεξιοτέχνες του πιάνου/Piano virtuosi\nΓιάννης Βακαρέλης /Janis Vakarelis, πιάνο/piano – Ai Motohashi, πιάνο/piano\nΓιάννος Μαργαζιώτης/Yannos Margaziotis, βιολί/violin – Anton Martinov, βιολί/violin - Lars Bjornkjaer, βιολί/violin – Sune Ranmo, βιόλα/viola – Αγγέλα Γιαννάκη, βιόλα/viola - Leo Winland, τσέλοcello – Βασίλης Παπαβασιλέιου/Vassilis Papavassiliou, κοντραμπάσο/double bass\nΚοντσέρτο για πιάνο Νο.4 σε σολ μείζονα, έργο 58\nArr.: Vinzenz Lachner (1811-1893)\nΚουϊντέτο σε μι ύφεση μείζονα, έργο 44\nPiano quintet in B flat major, op. 44\nΟ πιανίστας Γιάννης Βακαρέλης πραγματοποιεί μια λαμπρή διεθνή καριέρα. Μοιράζει την καριέρα του με την ίδια άνεση ανάμεσα στο σολιστικό ρεπερτόριο και αυτό της μουσικής δωματίου, μετρώντας συνεργασίες με διάσημους καλλιτέχνες και σύνολα: Yuri Bashmet, Steven Isserlis, Heinrich Schiff, Misha Maisky, Ensemble Wien, Philharmonia Quartet Berlin, Quarteto della Scala. Επιπλέον δραστηριοποιείται σταθερά ως διοργανωτής φεστιβάλ, κρατώντας την καλλιτεχνική διεύθυνση τα τελευταία είκοσι χρόνια του Φεστιβάλ Ναυπλίου, ενός εκ των πιo σημαντικών και λαμπερών μουσικών φεστιβάλ στην Ευρώπη. Μαζί του στο κουϊντέτο του Σούμαν συμπράττει μια ακόμα διάσημη προσωπικότητα στον χώρο της μουσικής, ο βιολονίστας Anton Martynov. Μαθητής του Vladimir Spivakov και καλλιτεχνικός διευθυντής και ιδρυτής του ''Rive Gauche Musique Chamber Music Concerts'' στο Παρίσι. Μετρά στο ενεργητικό του εμφανίσεις με μεγάλα ονόματα του χώρου. Μέλος και του Ligeti string trio, έρχεται στην Ερμούπολη με διάθεση ανάδειξης των ρομαντικών στοιχείων του Σούμαν σε μια επιτόπια συνεργασία με τους Γιάννη Βακαρέλη, Lars Bjornkjaer, Sune Ranmo και Leo Winland . Το πρώτο μέρος της συναυλίας κρατά στα χέρια της με περισσή δεξιοτεχνία η Ai Motohashi στο 4o κοντσέρτο για πιάνο του L.V.Beethoven. Tη γνήσια μεταγραφή για κουαρτέτο εγχόρδων και πιάνο, την παρουσιάζουμε από το χειρόγραφο του Vinzenz Lachner (1811-1893) ο οποίος αποδίδει την συμφωνική ενορχήστρωση του Μπετόβεν με τέτοιο θαυμαστό τρόπο, ώστε το σολιστικό μέρος του πιάνου μαζί με τον ήχο του κουαρτέτου εγχόρδων να δομεί το “απόλυτο” έργο μουσικής δωματίου.\nΤιμές εισιτηρίων/Ticket prices: Πλατεία/Stalls 25€ - Θεωρεία/Boxes 30€ - Εξώστης/Circle 15€


''Ικανός για τη ζημιά'' - www.12sports.gr\n07:06 | Σαβ 9 Νοεμ, 2013\n''Ικανός για τη ζημιά''\nΑδιαμφισβήτητα αποτελεί μια απ' τις καλύτερες και πιο σταθερές γκαρντ του πρωταθλήματος. Έχοντας κατακτήσει ένα πρωτάθλημα με τον Παναθηναϊκό την περίοδο 2004-2005, με παρουσία πολλών χρόνων στην Α1 η Εβίνα Σταμάτη μίλησε στο giafkasports.gr για το ερχόμενο παιχνίδι του Ελληνικού (στο οποίο αγωνίζεται από πέρσι) με τον Ιπποκράτη. Η Σταμάτη άλλωστε ήταν παρούσα και στο φιλικό παιχνίδι που είχε γίνει στο πλαίσιο του τουρνουά «Χάρης Πασσανικολάκης» όπου ο Ιπποκράτης είχε αντιμετωπίσει την ομάδας της Ελένης Καπογιάννη.\n-Την πέμπτη αγωνιστική για την Α1 κατηγορία και το Ελληνικό υποδέχεται τον Ιπποκράτη. Περίμενες με βάση τα όσα είχες δει στο τουρνουά που έγινε στην Κω, ότι η ομάδα του Ιπποκράτη θα είχε κάνει αυτό το εντυπωσιακό ξεκίνημα;\n«Από το τουρνουά στην Κω ο Ιπποκράτης είχε δείξει πως θα είναι μια ανταγωνιστική ομάδα και πως θα αναζητήσει μια καλή παρουσία στο πρωτάθλημα. Μετά την νίκη του επί του Πρωτέα , την περασμένη αγωνιστική, έδειξε πως είναι ικανός να κάνει ζημιά σε ομάδες μεγαλύτερου βεληνεκούς»\n-Σίγουρα γνωρίζετε για τον Ιπποκράτη αρκετά πράγματα αφού τα είδατε και από κοντά στα μεταξύ σας παιχνίδι. Ποια θεωρείς ότι είναι ατού της ομάδας της Κω;\n«Θεωρώ πως το μεγαλύτερο πλεονέκτημα του Ιπποκράτη είναι η ξένη του δεδομένου ότι είναι και η πρώτη σκόρερ του πρωταθλήματος μέχρι στιγμής. Επίσης η Ζωή Κεχαγιά είναι παίκτρια με εμπειρία και έχει αγωνιστεί και σε υψηλότερο επίπεδο. Σίγουρα ο Ιπποκράτης παίρνει δύναμη και από την έδρα του αφού ο κόσμος του νησιού υποστηρίζει την ομάδα».\n«Αν το συγκρίνουμε με το περσινό σίγουρα φέτος είναι πιο ενδιαφέρον, πιο δύσκολο και ανταγωνιστικό , αφού υπάρχουν παραπάνω ομάδες που διεκδικούν πρωτάθλημα. Επίσης φέτος σε σχέση με άλλες χρονιές έχουν έρθει και πολύ καλές ξένες και έτσι ανεβαίνει το επίπεδο. Πιστεύω πως όλα θα κριθούν στο τέλος, τόσο για τα play-off, όσο και για τα play-out. Η τύχη και οι συγκυρίες θα παίξουν σίγουρα ρόλο, ειδικά για τα play-out, αφού οι περισσότερες ομάδες δεν έχουν βάθος και σε μια ατυχία πολλά ανατρέπονται.\n 7312 αναγνώσεις Διαβάστε ολόκληρο το θέμα


Τελετή λήξης για το AMA Supercross στο Las Vegas (video)! – enduro.gr\nΤελετή λήξης για το AMA Supercross στο Las Vegas (video)!\nΤο “grand finale” του AMA Supercross για το 2010 ολοκληρώθηκε και οι πρωταθλητές Ryan Dungey και Jake Weimer άφησαν πίσω τους την “συντηρητική” οδήγηση για βαθμούς στην κατάταξη και επέστρεψαν με νίκες στο Las Vegas κλείνοντας έτσι το πρωτάθλημα.\nΣτην μεγάλη κατηγορία αναμφισβήτητα ο καλύτερος οδηγός, R.Dungey δεν βρήκε κανένα εμπόδιο μπροστά του από την αρχή του αγώνα τερματίζοντας πρώτος, ενώ στην Lites τα τέσσερα ProCircuit Kawasaki προσέφεραν θέαμα στις πρώτες θέσεις με νικητή τον J.Weimer.\nΗ εκκίνηση είχε τοποθετηθεί έξω από το στάδιο και το πρώτο εμπόδιο των οδηγών ήταν ένα ταχύτατο άλμα, με τους πιο γρήγορους να εκτοξεύονται στα 37 μέτρα!(μήκος).\nΚαλύτερα δεν γίνεται για τον πρωταθλητή R.Dungey όπου για έκτη φορά φέτος ανεβαίνει στο ψηλότερο σκαλί του βάθρου, πέρνωντας την νίκη και το holeshot στην λήξη του πρωταθλήματος στο Las Vegas. Ο Chad Reed ήθελε πολύ να κερδίσει για να αφιερώσει την νίκη του στον συναθλητή του Andrew McFarlane που έχασε την ζωή του σε αγώνα στην Αυστραλία την προηγούμενη εβδομάδα, δεν τα κατάφερε όμως, ήταν σταθερά στην δεύτερη θέση μόλις 5″ πίσω από τον πρωταθλητή R.Dungey. Έσπασε το σερί νικών για τον Kevin Windham, ο οποίος βρέθηκε πολύ πίσω από την δεκάδα αμέσως μετά την εκκίνηση, αλλά ο βετεράνος δεν το έβαλε κάτω πραγματοποιώντας ταχύτατους γύρους κατάφερε τελικά να τερματίσει τρίτος. Η μεγαλύτερη έκπληξη της κατηγορίας ήταν ο Kyle Cunningham στην τέταρτη θέση, αφήνοντας τους factory οδηγούς της Honda Andrew Short και Davi Millsaps στην πέμπτη και έκτη θέση αντίστοιχα.\nΗ κατηγορία Lites ήταν αυτή που έκλεψε την παράσταση, σε έναν αγώνα όπου συμμετείχαν αθλητές από το πρωτάθλημα ανατολής και δύσης μαζί. Η ομάδα της ProCircuit Kawasaki έχει τρομερή ιστορία στους αγώνες motocross, και σίγουρα θα έχει να θυμάται αυτό το σαββατοκύριακο στο Las Vegas, βλέποντας και τους 4 οδηγούς της να βρίσκονται στις πρώτες θέσεις. Οι μάχες όμως για τις πιο πίσω θέσεις ήταν εντυπωσιακές με τους οδηγούς να εναλλάσσονται συνεχώς για την δεύτερη, τρίτη και τέταρτη θέση. Ο πρώτος που ξεκαθάρισε τα πράγματα για την ομάδα του ήταν ο πρωταθλητής της δύσης J.Weimer, τερματίζοντας πρώτος χωρίς να απειληθεί σοβαρά από τους υπόλοιπους. Στην δεύτερη θέση τερμάτισε ο J.Hansen αφήνοντας πίσω του τον πρωταθλητή ανατολής C.Pourcel στην τρίτη. Την τετράδα της Kawasaki έκλεισε ο D.Wilson. Ανάμεσα τους βρισκόταν και ο T.Canard αλλά μετά από πτώση που είχε στα μέσα περίπου του αγώνα τερμάτισε τελικά στην δέκατη θέση.\nJake Weimer #1\nΑποτελέσματα Las Vegas East+West Lites Class\nΑποτελέσματα Las Vegas-Open Class:\nC.Reed#22, R.Dungey#5, K.Windham #14\nΒαθμολογίες Open Class\n1. Ryan Dungey, Suzuki, 363\n2. Kevin Windham, Honda, 293\n3. Davi Millsaps, Honda, 268\n4. Ryan Villopoto, Kawasaki, 266\n5. Justin Brayton, Yamaha, 238\n6. Josh Hill, Yamaha, 233\n7. Nick Wey, Kawasaki, 197\n8. Tommy Hahn, Suzuki, 186\n9. Ivan Tedesco, Yamaha, 183\n10. Kyle Chisholm, Yamaha, 177\nΒαθμολογίες Lites Class Δύσης\n1. Jake Weimer, Kawasaki, 171\n2. Wil Hahn, Decatur, Honda, 156\n3. Trey Canard, Honda, 153\n4. Broc Tickle, Yamaha, 140\n5. Blake Wharton, Honda, 116\n6. Josh Hansen, Kawasaki, 100\n7. Cole Seely, Honda, 100\n8. Phillip Nicoletti, KTM 83\n9. Max Anstie, Yamaha, 82\n10. Ryan Morais, Suzuki, 76\nΒαθμολογίες Lites Class Ανατολής\nΑπό τις 22 Μαϊου και έπειτα θα παρακολουθήσετε τους αγώνες του Αμερικάνικου πρωταθλήματος motocross στο enduro.gr\nBy enduro.gr| 2016-10-27T09:45:08+00:00\t9th May 2010|Categories: Motocross|Tags: AMA Supercross|


Η απάντηση μιας μητέρας παιδιού με σύνδρομο down σε κάποιον που αποκάλεσε το παιδί της άσχημο - Down Syndrome\nΣάββατο, 14 Ιουνίου 2014 01:15\nΣχολιάζοντας μια φωτογραφία στο instagram έγραψε τη λέξη "ugly" παίρνοντας απάντηση από την οργισμένη μητέρα\nΑπό τότε που ξεκίνησα το blog για τον γιο μου Quinn και την αναπηρία του, ήξερα πως αυτή η μέρα θα έρθει. Είναι αρκετοί οι άνθρωποι που ενοχλούν στο διαδίκτυο γράφοντας κακόβουλα σχόλια με σκοπό τη διασκέδαση μέσα από την προσβολή (trolling). Κρυμμένοι πίσω από την ανωνυμία μιας οθόνης και την επιλογή ενός ψευδώνυμου η πρόθεσή τους είναι ξεκάθαρη, να γίνουν σκληροί και απάνθρωποι. Έχω γίνει μάρτυρας της επιθετικότητάς τους πολλές φορές στο παρελθόν. Για να είμαι ακριβής μετά από την πρόσφατη ληστεία που έγινε στον Οργανισμό του Συνδρόμου Down στο Houston όπου εκλάπη τεχνολογία αξίας $10,000 δεν υπήρχε έλλειψη κακόβουλων και αδαών σχολίων εκεί που αναφερόταν το περιστατικό. Ένας χρήστης αφήνοντας ένα κακόβουλο σχόλιο στο οποίο ουσιαστικά αναφέρθηκε στις ανεπαρκείς ικανότητες των ατόμων με σύνδρομο Down. Ένας άλλος ισχυρίστηκε πως το να σκορπάμε λεφτά για υπολογιστές σε ‘καθυστερημένους’ ανθρώπους ήταν χαζό ούτως ή άλλως και πως ο Οργανισμός άξιζε να τον ληστέψουν. Αυτά τα σχόλια, μολονότι είναι προσβλητικά, εξυπηρετούν απλά στο να προβάλλουν την άγνοια των ανθρώπων που είναι γεμάτοι από μίσος και που προφανώς δεν αξίζουν καθόλου από το χρόνο μου. Όταν τα διαβάζω παίρνω διάφορες γκριμάτσες, μετά όμως συνειδητοποιώ πως είναι λίγα αυτά που μπορούμε να κάνουμε για να πολεμήσουμε τη βλακεία τους. Όμως το προηγούμενο Σάββατο ο ίδιος μου ο γιος έγινε στόχος και αντί να είμαι εξαγριωμένη, θα δώσω μια συμβουλή στον άνθρωπο που μίλησε για το παιδί μου: Μην γίνεσαι αχρείος, θα γυρίσω για να σε κυνηγήσω.\nΔεν θέλω να κάνω υποθέσεις για σένα, αλλά θεωρώ πως δεν έχεις ιδέα το πόσο ανήμποροι αισθάνονται οι γονείς όταν φροντίζουν ένα άρρωστο βρέφος με αναπνευστικά προβλήματα. Ο Quinn ήταν άρρωστος όλη την προηγούμενη εβδομάδα αλλά την Παρασκευή αισθάνθηκε πολύ καλύτερα. Αποφασίσαμε να κάτσουμε στην αυλή και να ‘ρουφήξουμε’ λίγο ήλιο μετά το σχολείο. Δεν υπάρχουν πολλά πράγματα σε αυτόν τον κόσμο που να συγκρίνονται με το να βλέπεις τον πρόσφατα άρρωστο γιο σου να λάμπει με ένα χαμόγελο! Και έτσι τον απαθανάτισα σε μερικές φωτογραφίες για να γιορτάσουμε την ανάρρωση. Έπειτα τις ανάρτησα στο Instagram με την ετικέτα #downsyndrome. Μ΄αρέσει να τις ξανακοιτάζω στον ελεύθερό μου χρόνο, γιατί αυτά τα παιδιά είναι αξιαγάπητα. Εσύ λοιπόν, JusesCrustHD σκέφτεσαι διαφορετικά, καθώς βλέποντας τη φωτογραφία του μωρού μου θεώρησες καλό να αφήσεις σαν σχόλιο μια απλή λέξη:\nΤο ότι βρίσκεις το παιδί μου άσχημο ίσως είναι ένα θέμα. Έχεις όμως το δικαίωμα να έχεις την άποψή σου. Το γεγονός όμως οτι σκόπιμα έψαξες την ετικέτα #downsyndrome για να βρεις φωτογραφίες και να προσβάλλεις (δυστυχώς ο γιος μου δεν είναι το μόνο θύμα της συμπεριφοράς σου, βρήκα κι άλλα δηλητηριώδη σχόλια σου) είναι παιδαριώδες και συνάμα στενάχωρο. Το προφίλ σου είναι γεμάτο από προσβλητικές αναρτήσεις και χοντροκομμένες δηλώσεις. Σε μια τέτοια φωτογραφία δε, που απεικονίζονται δυο παιδιά με σύνδρομο Down εσύ κρίνεις πως πρέπει να βάλεις το σχόλιο «νευρόσπαστα», νευριάζεις γιατί πολλοί, μα ΠΟΛΛΟΙ άνθρωποι επικαλούνται την προκατάληψή σου. Ισχυρίζεσαι πως ήταν ένα αστείο και πως οι άνθρωποι θα έπρεπε να χαλαρώσουν περισσότερο. Αλλά για ποιον λόγο να ψάχνεις σκόπιμα φωτογραφίες των παιδιών μας; Τί έχεις να πεις στο οτι μια όμορφη φωτογραφία του παιδιού μου αμαυρώθηκε από το μίσος σου; Αυτό δεν είναι αστείο. Είναι ηλεκτρονικός εκφοβισμός. Περιττό να πω πως ανέφερα το προφίλ σου.\nΜετάφραση: Έφη Λαγωνίκα Πηγή μετάφρασης: www.diekdikw.gr\nBaby Atticus #tbt\nΜια φωτογραφία που δημοσίευσε ο χρήστης @maemennes στις Μάι 22, 2014 at 3:48μμ PDT\nWatching the rain and dogs and neighbors walking. He likes his new home.\nΜια φωτογραφία που δημοσίευσε ο χρήστης @maemennes στις Μάι 9, 2014 at 5:01μμ PDT\nΜια φωτογραφία που δημοσίευσε ο χρήστης @maemennes στις Ιαν 20, 2014 at 3:42μμ PST\nΠηγή: eleftheriaonline.gr | huffingtonpost.com


Λα Φλες - Βικιπαίδεια\nγαλλική κοινότητα του νομού της Σαρτ\nΣυντεταγμένες: 47°41′59″N 0°4′34″W / 47.69972°N 0.07611°W / 47.69972; -0.07611\nΚαντόνιο του Λα Φλες, Σαρτ και Διαμέρισμα του Λα Φλες\n• Δήμαρχος του Λα Φλες\n14 956 (1 Ιανουαρίου 2017)\nΗ Λα Φλες (γαλλικά: La Flèche) είναι γαλλική κοινότητα που βρίσκεται στο νότιο τμήμα του νομού Σαρτ, στη διοικητική περιοχή Περιοχή του Λίγηρα. Είναι υπονομαρχία του νομού και κέντρο της ευρύτερης περιοχής.\nΈχει πληθυσμό 15.163 κατοίκους σύμφωνα με την απογραφή του 2016, που την καθιστά δεύτερη πιο πυκνοκατοικημένη κοινότητα στο νομό μετά την πρωτεύουσα Λε Μαν. Είναι χτισμένη στις όχθες του Λουάρ, παραπόταμο του Σαρτ, και χαρακτηρίζεται από πυκνό υδρογραφικό δίκτυο.\nΟι κάτοικοι ονομάζονται Φλεσουά και Φλεσουάζ.\nΟ ποταμός Λουάρ στη Λα Φλες\nΗ Λα Φλες βρίσκεται στο νότο του νομού Σαρτ, στη διοικητική περιοχή Περιοχή του Λίγηρα, σχεδόν στα σύνορα με το νομό Μαιν-ε-Λουάρ. Απέχει 40 περίπου χιλιόμετρα από την πρωτεύουσα Λε Μαν και 222 χιλιόμετρα κατ'ευθεία γραμμή από το Παρίσι.\nEίναι χτισμένη στις όχθες του ποταμού Λουάρ, παραπόταμου του Σαρτ, σε ύψος 23 έως 103 μέτρων. Ο Μεσημβρινός του Γκρήνουιτς διασχίζει την κοινότητα στο ύψος του αεροδρομίου της πόλης.\nΗ έκταση της κοινότητας είναι 74,21 τετραγωνικά χιλιόμετρα.\nΗ πόλη βρίσκεται στο βάθος της κοιλάδας Λουάρ, σε μια τεράστια αμμώδη προσχωσιγενή πεδιάδα που οριοθετείται στα βόρεια από τοπικά απόκρημνες πλαγιές.\nΔιαθέτει σχετικά πυκνό υδρογραφικό δίκτυο. Η πόλη κάποτε περιβάλλονταν από τάφρο, κάποια ίχνη παραμένουν και σήμερα στο κέντρο της. Ο ποταμός Λουάρ τη διασχίζει από τα ανατολικά προς τα δυτικά και αρκετοί παραπόταμοί του και ρυάκια ρέουν στην επικράτεια της κοινότητας.\nΤο κλίμα είναι ωκεάνιο: οι χειμώνες είναι ήπιοι και βροχεροί και τα καλοκαίρια δροσερά και υγρά, αν και, λόγω απόστασης από τον Ατλαντικό ωκεανό, το θερμικό εύρος είναι υψηλότερο και οι βροχοπτώσεις λιγότερο πολυάριθμες από ό, τι στην περίπτωση ενός πραγματικού ωκεάνιου κλίματος.\nΗ προέλευση του ονόματος της Λα Φλες είναι αβέβαιη. Η λέξη flèche στα γαλλικά σημαίνει «βέλος». Ορισμένοι ερευνητές  έχουν τεκμηριώσει αρκετές υποθέσεις οι οποίες πιθανότατα σχετίζονται με το αρχαίο λατινικό όνομα Fixa που σημαίνει "κολλημένος", δηλαδή "βράχος κολλημένος στο έδαφος". Στην πραγματικότητα η πόλη βρίσκονταν στα όρια των παλιών επαρχιών Μαιν και Ανζού και είναι πιθανόν μια πέτρα "κολλημένη" στο έδαφος να χρησίμευε ως όριο μεταξύ των δύο επαρχιών και να έδωσε το όνομα Fixa.\nΆλλες υποθέσεις υποστηρίζουν ότι το όνομα της πόλης προέρχεται από τη λατινική flexus, που σημαίνει «καμπύλη», όπως η τοποθεσία της πόλης σε μία καμπή του ποταμού Λουάρ, ή ακόμα και το βέλος που προεξέχει στο καμπαναριό της εκκλησίας του Αγίου Θωμά. Άλλοι αποδίδουν το όνομα στο fiscus, το οποίο δηλώνει έναν «τόπο διοδίων» ή ένα «σημείο ελέγχου», διόδια. \nΘέση της Λα Φλες στο Ανζού\nΚατά τον Μεσαίωνα, η πόλη ήταν ενορία της επισκοπής της Ανζέ και έτσι αποτελούσε αναπόσπαστο τμήμα της επαρχίας Ανζού.\nΤο 1343, το αλάτι κατέστη κρατικό μονοπώλιο κατόπιν εντολής του βασιλιά Φίλιππου ΣΤ΄ της Γαλλίας, ο οποίος επέβαλε τον φόρο επί του αλατιού. Το Ανζού συγκαταλεγόταν μεταξύ των περιοχών του «υψηλού φόρου σε αλάτι» και είχε δεκαέξι «αποθήκες αλατιού», συμπεριλαμβανομένης μία στην πόλη.\nΤο 1603, ο Γκιγιώμ Φουκέ ντε λα Βαρέν, άρχοντας της Λα Φλες και στη συνέχεια της Σαιντ-Σουζάν (Mayenne) και της Ανζέ, και φίλος του Ερρίκου Δ' της Γαλλίας, συνέβαλε στην ενίσχυση και διαφοροποίηση των λειτουργιών της πόλης. Ο Ερρίκος Δ' ίδρυσε ένα κολλέγιο στο οποίο η διοίκηση ανατέθηκε στους Ιησουίτες. Όταν αυτοί εκδιώχθηκαν το 1762, το κολέγιο έγινε, το 1764, μια προ-στρατιωτική ακαδημία.\nΠροτομή του Ζερόμ λε Ρουαγιέ, που συμμετείχε στην ίδρυση του Μόντρεαλ του Κεμπέκ.\nΤον 17ο αιώνα, η πόλη, υπό την ηγεσία του Ζερόμ λε Ρουαγιέ ντε λα Ντωβερσιέρ, συμμετείχε στην ίδρυση του Μόντρεαλ του Κεμπέκ. Παράλληλα με το έργο του Μόντρεαλ, ο Ζερόμ λε Ρουαγιέ συνέχισε να εργάζεται για την επέκταση του νοσοκομείου Σαιν-Ζοζέφ, του οποίου ο αριθμός των αδελφών στη Λα Φλες ξεπερνούσε τα πενήντα μέλη.\nΤο 1790, κατά τη δημιουργία των γαλλικών νομών, ολόκληρο το βορειοανατολικό τμήμα της περιοχής Ανζού, συμπεριλαμβανομένων της Λα Φλες, συνδέθηκε με το νέο νομό Σαρτ.\nΣτις 8 Δεκεμβρίου 1793, κατά τη διάρκεια του πολέμου της Βανδέας, η πόλη κατακλύστηκε από τους εξεγερμένους στη μάχη της Λα Φλες.\nΤο 1808, ο Ναπολέοντας δημιούργησε την στρατιωτική ακαδημία.Το 1866, η κοινότητα Σαιντ-Κολόμπ ενσωματώθηκε στη Λα Φλες. Την 1η Ιανουαρίου 1965, ενσωματώθηκαν οι κοινότητες Σαιν-Ζερμαίν-ντυ-Βαλ και Βερόν.\nΗ οικονομία της Λα Φλες οργανώνεται ως εξής:\nΗ παράδοση της τυπογραφίας και των εκδόσεων εξακολουθεί να είναι ζωντανή στην πόλη, με το εργοστάσιο Brodard και Taupin (ομάδα CPI), κορυφαίο ευρωπαϊκό κατασκευαστή βιβλίων με χαρτόδετο χαρτί.\nΤο μαύρο κοτόπουλο Λα Φλες\nΤο μαύρο κοτόπουλο Λα Φλες από τις πόλεις Λα Φλες και Μαλικόρν-συρ-Σαρτ είναι γνωστό για τη λεπτή σάρκα του και τη γεύση του.\nΆλλες τοπικές σπεσιαλιτέ περιλαμβάνουν τα μακαρόν με λεμόνι, βιολέτα ή τριαντάφυλλο, τα μαντολάτα με γεύση σοκολάτας «Prytanéens» με θρυμματισμένη πραλίνα, που ονομάζονται έτσι σε αναφορά στην Εθνική στρατιωτική σχολή (Prytanée National Militaire) και τα φις, μικρά γλυκά που σχηματίζονται από κομμάτια μαύρης σοκολάτας, σοκολάτας πορτοκάλι και λεπτοκομμένου μαντολάτου.\nΤο κρασί Jasnières 6 παράγεται από το λευκό σταφύλι Chenin blanc που καλλιεργείται στις πλαγιές του Λίγηρα και του Ανζού.\nΜνημεία και ιστορικά κτίριαΕπεξεργασία\nΗ είσοδος της Στρατιωτικής σχολής\nΗ Λα Φλες συγκαταλέγεται ανάμεσα στις «Πόλεις τέχνης και ιστορίας» και έχει πολλά μνημεία και ιστορικά κτίρια, μερικά από τα οποία είναι:\nΕθνική στρατιωτική σχολή (Prytanée National Militaire)\nΚατά τη διάρκεια του 16ου αιώνα, η Φρανσουάζ, δούκισσα του Αλανσόν, και γιαγιά του μέλλοντος Ερρίκου Δ' ίδρυσε ένα κάστρο στη Λα Φλες, όπου ο Αντώνιος της Ναβάρρας, και η σύζυγός του Ιωάννα, μελλοντικοί γονείς του Ερρίκου Δ' έμειναν το 1552. Το κάστρο δόθηκε στους Ιησουίτες από τον Ερρίκο Δ' το 1604 για να ιδρύσουν το «Collège Royal Henry-Le-Grand», προκειμένου να «επιλέξουν και να εκπαιδεύσουν τα καλύτερα μυαλά της εποχής».\nΤο 1764, μετά την απέλαση των Ιησουιτών, το κολλέγιο μετατράπηκε από τον Λουδοβίκο ΙΕ' σε στρατιωτικό ίδρυμα που σχεδιάστηκε για να εκπαιδεύσει νέους για είσοδο στη Στρατιωτική σχολή. Τα κτίρια φιλοξενούν σήμερα μία από τις έξι στρατιωτικές σχολές στη Γαλλία. Είναι διατεταγμένα γύρω από τρεις αυλές που κυριαρχούνται από το επιβλητικό ανάστημα της εκκλησίας του Αγίου Λουδοβίκου (1607). Το έργο ολοκληρώθηκε το 1655 με την κατασκευή της κεντρικής πύλης με το αέτωμα και την προτομή του Ερρίκου Δ'.\nΤο Δημαρχείο της Λα Φλες\nΤο κάστρο των Καρμελιτών\nΤο κάστρο, σήμερα Δημαρχείο, ήταν αρχικά το φρούριο του 11ου αιώνα που έλεγχε τη διάβαση του ποταμού. Οι κόμητες του Μαιν το επέκτειναν και το ενίσχυσαν προς το τέλος του 11ου αιώνα. Αρχικά ήταν ένα ξύλινο κάστρο και αποτέλεσε αντικείμενο πολλών πολιορκιών τον 12ο μέχρι τον 15ο αιώνα. Το κάστρο ξαναχτίστηκε το 1450 και τα ερείπια του κτίσματος της περιόδου αυτής εξακολουθούν να υπάρχουν, με τα σημάδια από βέλη πάνω τους.\nΤον 17ο αιώνα, ο Λουδοβίκος ΙΓ' το δώρισε στους Καρμελίτες μοναχούς. Το κύριο κτίριο και το μοναστήρι χρονολογούνται από αυτήν την περίοδο. Κατά τη διάρκεια της Επανάστασης, έγινε ιδιωτική ιδιοκτησία. Μετά από μια πυρκαγιά το 1919, το κτίριο αποκαταστάθηκε και πλέον στεγάζει το Δημαρχείο της πόλης και διαθέτει δύο προσωρινά εκθεσιακά δωμάτια.\nΛευκή αρκούδα στο Ζωολογικό κήπο της Λα Φλες\nΔημιουργήθηκε το 1946 από τον Ζακ Μπουιγιώ, φυσιοδίφη, και είναι το παλαιότερο ιδιωτικό πάρκο στη Γαλλία. Περιλαμβάνει 1.200 ζώα 150 ειδών σε 14 εκτάρια. Αυτός είναι ο μεγαλύτερος τουριστικός προορισμός του νομού Σαρτ, με πάνω από 300.000 επισκέπτες ετησίως. Ο ζωολογικός κήπος έχει συμμετάσχει στο Ευρωπαϊκό Πρόγραμμα Απειλούμενων Ειδών (EEP) από το 1989. Πολλά νέα είδη προστίθενται κάθε χρόνο. Το 2008 ο ζωολογικός κήπος απέκτησε τα εξαιρετικά σπάνια λευκά λιοντάρια του Kruger, από τα οποία υπάρχουν μόνο 200 δείγματα στον κόσμο.\nΤο περίπτερο Φουκέ ντε λα Βαρέν\nΒρίσκεται στο κέντρο της πόλης. Το περίπτερο χτίστηκε στις αρχές του 17ου αιώνα. Είναι ανοικτό στους επισκέπτες μόνο σε ορισμένες περιπτώσεις. Αυτό το περίπτερο είναι το μόνο κτίριο που απομένει από το αρχαίο κάστρο της Λα Φλες.\nΟ μύλος του Μπρυέρ\nΦωλιασμένος σε μια καμπή του ποταμού Λουάρ, ο μύλος του Μπρυέρ του 14ου αιώνα επιτρέπει στους επισκέπτες να ανακαλύψουν πώς η δύναμη του ποταμού διοχέτευε ένα μηχανισμό μέσω ενός μεγάλου τροχού, παράγοντας αλεύρι, ηλεκτρικό ρεύμα και κομμάτια πάγου. Αυτός είναι ο τελευταίος μύλος στη Γαλλία για την παραγωγή πάγου.\nΗ αγορά της Λα Φλες, που φιλοξενεί το θέατρο\nΣτον Μεσαίωνα στη θέση του υπήρχε ήδη μια ξύλινη αίθουσα αγοράς, ενώ στην πλατεία γινόταν η αγορά σιτηρών. Οι αίθουσες ανοικοδομήθηκαν δύο φορές τον 18ο αιώνα. Το 1737 χτίστηκε με πέτρα και στη συνέχεια επεκτάθηκε το 1772 για να εγκατασταθεί το δημαρχείο. Κλειστό για το κοινό από το 1947, αποκαταστάθηκε αυθεντικά το 1998.\nΤο 1839, ένα μικρό ιταλικό θέατρο προστέθηκε στον πρώτο όροφο. Ο αρχιτέκτονας που συνέταξε τα σχέδια για το «μικρό θέατρο» ήταν ο Pierre-Félix Delarue, ο οποίος σχεδίασε επίσης πολλά κάστρα στην περιοχή κατά το δεύτερο μισό του 19ου αιώνα.Το θέατρο έχει διατηρήσει μεγάλο μέρος της αρχικής του διακόσμησης, εκτός από τη ζωγραφική του θόλου, που ανανεώθηκε το 1923.\nΗ επίσημη σελίδα της Λα Φλες (γαλλικά)\nΛα Φλες (αγγλικά)\nΛουάρ-ο δρόμος του κρασιού (αγγλικά)\n↑ archINFORM. 5169. Ανακτήθηκε στις 6 Αυγούστου 2018.\n↑ . «habitants.fr/la-fleche».\n↑ . «fr.distance.to/Le-Mans,Sarthe».\n↑ . «ville-lafleche.fr/decouvrir/histoire».\n↑ Ο ιστορικός Jacques Termeau, στο βιβλίο La Flèche αριθ. 9, σ. 5-11.\n↑ Stéphane Gendron,La toponymie des voies romaines et médiévales , Errance, 2006, p. 112.\n↑ . «macaron-la-fleche».\n↑ . «wine-route-le-loir-pays-de-la-loire».\nΑνακτήθηκε από "https://el.wikipedia.org/w/index.php?title=Λα_Φλες&oldid=7937950"\nΤελευταία επεξεργασία στις 22 Δεκεμβρίου 2019, στις 12:28


Αγαπητέ Ερρίκο: Με μία πρόταση -είμαι γυναίκα και βλέπω πορνό | BOVARY\nΗ Σάλμα Χάγιεκ ευχαριστεί τη μητέρα της για την αγάπη και τα.γονίδια -Η φωτογραφία που απο...\nJust a girl who likes porn/Φωτογραφία: SS-YouTube\nΑγαπητέ Ερρίκο γεια σου. Η αλήθεια είναι ότι το σκέφτηκα αρκετά για το αν θα σου έστελνα, αλλά μέσα στο 2020 προσπαθώ να τα βρω με τον εαυτό μου και να απενοχοποιηθώ. Με μία πρόταση -είμαι γυναίκα και βλέπω πορνό. Δεν θεωρώ ότι είμαι εθισμένη, αλλά βλέπω αρκετά συχνά, ανεξάρτητα από το αν έχω σχέση ή όχι και το αντιμετωπίζω σαν ένα μικρό δωράκι αυτοϊκανοποίησης στον εαυτό μου. Μέχρι στιγμής, δεν το έχω πει σε κανέναν σύντροφό μου, ούτε θα ήθελα αυτό να μπει στις ερωτικές μου σχέσεις -θέλω να το κρατήσω για τον εαυτό μου. Τους τελευταίους έξι μήνες, όμως, είμαι σε σχέση που πάει για συγκατοίκηση. Πιστεύεις ότι θα μπορούσα να το μοιραστώ με τον σύντροφό μου, ή θα φρικάρει τελείως; Σε ευχαριστώ πολύ!\nΕίναι δύσκολο να γνωρίζω a priori την αντίδραση του συντρόφου σου.. εμένα δεν θα με πείραζε πάντως. Σε κάθε περίπτωση ο καλύτερος δρόμος είναι πάντα ο δρόμος της ειλικρίνειας. Ό,τι κι αν προκαλέσει, όποια αντίδραση κι αν έχει ο εκάστοτε σύντροφός μας, η ειλικρίνεια είναι το μόνο σταθερό και ανθεκτικό έρεισμα μιας ερωτικής σχέσης. Επί του πρακτέου τώρα. Καλά κάνεις και βλέπεις πορνό (αρκεί να μη γίνεται καθ’ υπερβολή επηρρεάζοντας τη σεξουαλική σου διάθεση και επιθυμία για το αγόρι σου), ακόμα καλύτερα που είσαι κορίτσι και το δηλώνεις απερίφραστα καταρρίπτοντας διάφορους αστικούς μύθους σχετικά με το φύλο των φαν του είδους. Ελπίζω βέβαια να μην είσαι addicted to porn καθώς αυτό μπορεί να αποτελέσει πρόβλημα σε μια σχέση, όπως και κάθε εξάρτηση άλλωστε. Συνεπώς στο πλαίσιο του «φυσιολογικού» κράτα τον προσωπικό αυτό χώρο για σένα (δωράκι σε σένα από σένα όπως χαρακτηριστικά μου λες) και αν θες πήγαινέ το κι ένα βήμα παραπέρα. Μοιράσου το με το αγόρι σου, βάλτο αν θες ώς μορφή επικοινωνίας και σεξουαλικής εξερεύνησης στην ερωτική σας ζωή. Κακό δεν θα κάνει. Φαντάζομαι ό,τι κι εκείνος βλέπει porn και πιθανότατα όπως κι εσύ δεν το έχει μοιραστεί μαζί σου. Συμπερεσματικά taboo δεν είναι, για όνομα του θεού. Θέλει όμως τρόπο και σύνεση. Όπως και σχεδόν τα πάντα σε αυτή τη ζωή…τα έχουν πει χρόνια τώρα οι αρχαίοι ημών. Μέτρον άριστον.\nΕρρίκο, Θέλω τη βοήθειά σου (ή την γνώμη σου) σε κάτι επαγγελματικό. Είμαι 30 και είμαι 3 χρόνια σε μια επιχείρηση. Σχετικά όλα βαίνουν καλώς, ωστόσο, μερικές φορές (αρκετές τελεταία) νιώθω ότι αδικούμαι από την ομάδα και τον επικεφαλής αυτής. Νιώθω ότι ενώ δινω το 100% μου και είμαι καλή στη δουλειά μου, δεν υπάρχει επιβεβαίωση και αναγνώριση. Αντιθέτως, αλλά μέλη της ομάδας λαμβάνουν τα εύσημα για τα πάντα. Μπορεί να είναι προσωπικό, δηλαδή να μην με συμπαθούν σαν άτομο, καθώς πολλές φορές φαίνεται ο εκνευρισμός μου, ενώ οι άλλοι είναι χαρούμενοι και χαλαροί. Δεν ξέρω πώς θα συνεχιστεί η κατάσταση, γιατί πολλές φορές λέω να τα βροντήξω και να φύγω, για να μην περνάω αυτό το ψυχολογικό. Εσύ τι λες;\nΕγώ λέω πως για να νιώθεις αδικημένη κάποιο λόγο θα έχεις. Αλλά προς αποφυγήν παρεξηγήσεων. Αυτό δεν επιβεβαιώνει απαραίτητα πως ο λόγος αυτός ευσταθεί. Ενίοτε τέτοιου τύπου εντυπώσεις, πηγάζουν από εσωτερικές διεργασίες ή συμπλέγματα. Θέλω να πω, και χωρίς καμία διάθεση να σε αδικήσω, πως δεν μου αναφέρεις κάποιο χειροπιαστό παράδειγμα αδικίας ή κακής συμπεριφοράς εναντίον σου που να επιβεβαιώνει το πως αισθάνεσαι. Μου λες πως δεν υπάρχει αναγνώριση της δουλειάς σου κι όμως είσαι 3 χρόνια σε αυτή τη δουλειά. Μου λες πως άλλα μέλη της ομάδας ακούν τον καλό το λόγο ενώ εσύ όχι. Μήπως γιατί δεν φανερώνουν το συνεχή εκανευρισμό που μου παραδέχεσαι πως έχεις; Μήπως είναι χαρούμενοι και χαλαροί (ενώ εσύ όχι) γιατί δεν τα παίρνουν όλα προσωπικά; Είναι μια πιθανότητα. Όπως και να έχει το πράγμα κι επειδή σε νιώθω ζορισμένη, πριν τα βροντήξεις και φύγεις, κάνε μια κουβέντα με το αφεντικό. Με ειλικρίνεια και ευγένεια. Και χωρίς εκνευρισμό και αλαζονεία. Να διεκδικείς όσα πιστεύεις ό,τι αξίζεις είναι ένα πράγμα. Το να αποδεικνύεις ό,τι όντως τα αξίζεις ένα άλλο. Άσε τη δουλειά σου να μιλήσει, πέτα τον εκνευρισμό από το παράθυρο και όχι το αφεντικό σου. Γενικά μίλα και διεκδίκησε. Αλλά πριν από αυτό κάνε και την αυτοκριτική σου. Γιατί στην ερώτηση σου δεν την βλέπω. Και αυτό είναι πάντα κακός οιωνός..\nΑγαπητέ Ερρίκο, ο σύντροφός μου έχει την πρώην του, φίλη στο facebook και όποτε ανεβάζει κάτι, αμέσως εκείνη του κάνει like. Το ίδιο ισχύει και στο Instagram. Στην αρχή δεν έδινα σημασία, αλλά πλέον έχει αρχίσει να με εκνευρίζει αυτό. Δυστυχώς μέσα σε όλα οι δουλειές του είναι σε πολύ κοντινή απόσταση και παίρνουν τον ηλεκτρικό κάθε πρωί και μοιραία τις περισσότερες φορές συναντιούνται επειδή έχουν το ίδιο ωράριο 8-4. Δεν θέλω να του πω κάτι, επειδή νιώθω ότι αν μπω στη διαδικασία να μιλήσω για αυτό θα ανοίξω τον ασκό του Αιόλου και θα μου βγει πολύ κτητικότητα και ζήλια. Πώς μπορώ να με κάνω να μην με ενοχλεί όλο αυτό;\nΚλείστου όλους τους λογαριασμούς στα σόσιαλ ή επίβαλέ του να την κάνει μπλοκ από παντού. Και πάρτου και ένα αυτοκίνητο για να μην παίρνει τον ηλεκτρικό. Problem solved. Σοβαρά τώρα, σταμάτα να το σκέφτεσαι. Και για αλλαγή μάθε κάτι περισσότερο για την σχέση τους. Μπορεί να παρέμειναν φίλοι. Εν πάση περιπτώσει ό,τι κι αν τρέχει με την πρώην, δεν έχεις πολλές επιλογές. Έχεις μια, αλλά σπουδαία. Την εμπιστοσύνη. Αν δεν στην εμπνέει ούτε ο τωρινός αλλά όυτε και κανένας στο παρελθόν, τότε μάλλον το θέμα είναι δικό σου. Γιατί εγώ δεν αντιλήφθηκα από το ερώτημα σου, πως σου έχει δώσει κάποιο δικαίωμα ο καημένος. Και ναι δεν είναι δικαίωμα το ότι του κάνει λαηκ εκείνη στα σόσιαλ, ούτε το ότι τους βολεύει και τους δυο ο ηλεκτρικός.. Κατά συνέπεια. Χαλάρωσε και ξέχνα το. Ασχολήσου με πιο σοβαρά πράγματα. Ό,τι είναι να γίνει θα γίνει. Νόμος. Το μόνο που θα καταφέρεις αν το παίξεις έτσι είναι να του το βάλεις στο μυαλό. Επίσης νόμος. Θες;


Πότε μπαίνουν οι επιδοτήσεις στους λογαριασμούς των αγροτών; – energinews.gr\nΠότε μπαίνουν οι επιδοτήσεις στους λογαριασμούς των αγροτών;\nΠότε αναμένουν οι παραγωγοί την πίστωση του 70% της βασικής Ενίσχυσης.\nΚαθοριστική αναμένεται να είναι η εβδομάδα στο θέμα καταβολής των επιδοτήσεων, καθώς μέχρι την Παρασκευή οι δικαιούχοι θα δούν χρήματα στους λογαριασμούς τους, όπως λέει στον 98.4 ο Αντιπρόεδρος της ΕΑΣΗ Μύρων Χιλετζάκης.\n«Δικαιωθήκαμε με τους χρόνους που θέταμε για την καταβολή της επιδότησης, υπολογίζοντας τις ενέργειες και τις εγκρίσεις που απατούνται» είπε ο ίδιος.\nΠρώτοι θα δουν τα χρήματα όσοι έχουν λογαριασμούς στην τράπεζα Πειραιώς και πρόκειται για το 70% της βασικής ενίσχυσης ή το 50% της ενιαίας ενίσχυσης, δηλαδή τα μισά χρήματα της επιδότησης που παίρνουν.\nΗ αντίστροφη μέτρηση έχει ξεκινήσει και η καταβολή θα γίνει σύμφωνα με τον κ.Χιλετζάκη πριν τις 26 του μήνα.\nΑγανάκτηση την ίδια ώρα με την εξισωτική. Ο αγροτικός κόσμος ζητά ραντεβού για το θέμα με τον Υπουργό Αγροτικής Ανάπτυξης και Τροφίμων, το οποίο αναμένεται εντός του Νοέμβρη.\nPrevious post:Έρχονται τίτλοι ιδιοκτησίας, 96 χρόνια μετά για ιδιοκτήτες προσφυγικών κτισμάτων\nNext post:Έρχονται προσλήψεις στο Παγκρήτιο Στάδιο


Παρ, 13/05/2022 - 21:53\nΛίγο πριν ο Κυριάκος Μητσοτάκης μπει στο αεροπλάνο για το υπερατλαντικό ταξίδι, η κυβέρνηση και τα μέσα ενημέρωσης της Τουρκίας διατηρούν χαμηλά τους τόνους. Περιμένουν όσα θα ειπωθούν κατά τη συνάντηση που θα έχει ο Έλληνας Πρωθυπουργός με τον Αμερικανό Πρόεδρο την Δευτέρα και ακόμη περισσότερο την ομιλία Μητσοτάκη στο Κογκρέσο την Τρίτη.\n"Δεν ξέρω λοιπόν τι είδους δηλώσεις θα κάνει ή αν θα κάνει ο Μπάιντεν. Φυσικά, τα μηνύματα του Μητσοτάκη εκεί, είναι άλλο θέμα. Επομένως, αφού δούμε τα πάντα και κυρίως τις δηλώσεις Μπάιντεν, θα αποκαλύψουμε και τη στάση μας", δήλωσε ο Τούρκος Πρόεδρος, Ρετζέπ Ταγίπ Ερντογάν.\nΣε πρώτο πλάνο θα βρεθούν τα γεωπολιτικά και οι αλλαγές που δρομολογούνται λόγω της ενεργειακής κρίσης στην Ευρώπη. Μητσοτάκης και Μπάιντεν θα συζητήσουν το ρόλο της Ελλάδας και των υπολοίπων κρατών της περιοχής ως προς την απεξάρτηση της Γηραιάς Ηπείρου από τους ρωσικούς ενεργειακούς πόρους. Περαιτέρω θα συζητηθούν οι διμερείς σχέσεις με έμφαση στις επενδύσεις, την αμυντική συνεργασία και το ζήτημα των τουρκικών F-16. Ο Έλληνας Πρωθυπουργός θα αναφερθεί στο ζήτημα της τουρκικής προκλητικότητας, όπως αυτή εκδηλώνεται στο Αιγαίο και την Κύπρο. Το πλαίσιο το περιέγραψε με μια φράση ο Νίκος Δένδιας στη Βουλή των Ελλήνων.\n"Δεν έχουμε την πολυτέλεια να είμαστε απρόσεκτοι, δεν την έχουμε. Μακάρι να ήμασταν Λουξεμβούργο στα θέματα ασφάλειας. Δεν είμαστε κυρίες και κύριοι συνάδελφοι",\nΣημασία πρέπει να έχει το Διεθνές Δίκαιο και όχι οι επιδιώξεις της Τουρκίας...\n"Η ισχύς του δικαίου είναι τις περισσότερες φορές τελείως αναντίστοιχη με το μέγεθος του δικαίου. Και αν θέλετε, να αναφερθούμε σε ένα παράδειγμα, που το ξέρουμε όλοι μας, ένα τραγικό παράδειγμα. Αυτό είναι το Κυπριακό. Η εξέλιξη του Κυπριακού μετά την τουρκική εισβολή από το 1974 μέχρι σήμερα"\nΌλα αυτά την ώρα που πάνω από την Ανατολική Μεσόγειο αιωρείται η ανοιχτή πρόσκληση προς την Άγκυρα για υπό προϋποθέσεις συνεργασία στα ενεργειακά. Και είναι ίσως η πρώτη φορά που βλέπουμε την τουρκική πλευρά να βάζει στο πλάνο τη θετική ατζέντα.\nΔημοσιογράφος Haber Global\nΗ Πρόεδρος της Ελλάδας έκανε μια καλοπροαίρετη δήλωση υπέρ της μείωσης της έντασης με την Τουρκία. Η Ελληνίδα Πρόεδρος είπε πως δεν θα πάψουμε να είμαστε γείτονες και οι γείτονες χρειάζονται διάλογο.\nΕξαίρεση αποτελεί ο Ομέρ Τσελίκ, ο οποίος ανέλαβε να χαλάσει τη σχετική “ηρεμία” στα ελληνοτουρκικά. Λίγες μέρες μετά την επίθεση του κατά των Αθηνών για το μεταναστευτικό, ο εκπρόσωπος Τύπου του κυβερνώντος AKP, δηλώνει πως δεν κατανοεί... τις αντιδράσεις που προκάλεσε η απόφαση της κυβέρνησης Ερντογάν για την απεικόνιση της Αγίας Σοφίας ως τζαμί στο νέο τουρκικό διαβατήριο.\n"Δεν καταλαβαίνω γιατί οι Έλληνες αντιδρούν στο να έχουμε στο διαβατήριό μας μια φωτογραφία του τζαμιού της Αγίας Σοφίας. Τι δουλειά έχουν οι Έλληνες να μας πουν αν θα μπει στα διαβατήρια μας η εικόνα του τζαμιού της Αγίας Σοφίας που βρίσκεται στην επικράτεια της Τουρκικής Δημοκρατίας;"\nΕπί του εδάφους, η Τουρκία περιόρισε τις στρατιωτικές ασκήσεις με πραγματικά πυρά και επικεντρώνεται τις τελευταίες μέρες σε ασκήσεις έρευνας και διάσωσης. Όπως η άσκηση “Θαλάσσιο Λιοντάρι” που γίνεται αυτές τις μέρες στο Αιγαίο, με τη συμμετοχή μάλιστα μονάδων από τις τουρκοκυπριακές λεγόμενες “Δυνάμεις Ασφάλειας”.\nΚι ενώ συμβαίνουν όλα αυτά, η πολιτική σκηνή στη γειτονική μας χώρα ασχολείται με άλλης φύσεως ζητήματα. Όπως οι ενδυματολογικές επιλογές της ηθοποιού Μελίς Σεζέν, η οποία εμφανίστηκε σε γκαλά με βαθύ ντεκολτέ. Από το κόμμα της συγκυβέρνησης MHP, ο πρώην βουλευτής Αχμέτ Τσακάρ δήλωσε σε πολιτική συζήτηση πως αυτή η εικόνα αποτελεί... ποινικό αδίκημα.\n"Φοράει αυτό το φόρεμα και είναι ποινικό αδίκημα. Ποινικό αδίκημα, χωρίς καταγγελία. Έβγαλε το ντεκολτέ σε δημόσια θέα"\nΗ αναφορά δίχασε την τουρκική κοινή γνώμη.\nΡΕΤΖΕΠ ΤΑΓΙΠ ΕΡΓΝΤΟΓΑΝ


Απίστευτοι αγρότες στη Γαλλία -Κάνουν αυτό που στην Ελλάδα είναι σχεδόν άγνωστο [εικόνες] - BadBoy.gr\nHome / ΚΟΙΝΩΝΙΑ / Απίστευτοι αγρότες στη Γαλλία -Κάνουν αυτό που στην Ελλάδα είναι σχεδόν άγνωστο [εικόνες]\nΕίναι η ιστορία ενός «διάσημου» επισκέψιμου αγροκτήματος, στο χωριό Bec-Hellouin, μιάμιση ώρα από το Παρίσι. Το αγρόκτημα δημιούργησαν δύο μη αγρότες: Ο Σαρλ και η Περίν Ερβέ-Γκρουγιέρ, όταν θέλησαν να αλλάξουν επάγγελμα και αγόρασαν ένα μικρό κτήμα στη Νορμανδία.\n[expander_maker more="Διαβάστε περισσότερα" less="..."] Ένα όνειρο που ξεκίνησε με τη δημιουργία λαχανόκηπου για τις ανάγκες τους, έγινε με τον καιρό ένα πρότυπο βιολογικό αγρόκτημα περμακουλτούρας, το οποίο επισκέπτονται χιλιάδες άτομα για σεμινάρια, τουρίστες, περίεργοι, επώνυμοι. Την πιο ωραία ιστορία για το διάσημο αγρόκτημα και για τους δύο εκπληκτικούς Γάλλους αγρότες που το κατέχουν αφηγήθηκε η εφημερίδα Liberation, όταν επέλεξε να το επισκεφθεί μαζί με την διάσημη ντίβα της Γαλλίας Κατρίν Ντενέβ. Παρακολουθήστε τι είδε εκεί η Ντενέβ και ποιά είναι η ιστορία του αγροκτήματος. «Η Κατρίν Ντενέβ είχε την ιδέα. Την ρωτήσαμε ποιόν θα ήθελε να συναντήσει και μας είπε αμέσως «την Περίν και τον Σαρλ Ερβέ-Γκρουγιέρ», το ζευγάρι των αγροτών της φάρμας του Μπεκ-Ελουίν. Δεν τους γνώριζε, είχε διαβάσει γι’αυτούς. Συναντήσαμε την Κατρίν Ντενέβ σε ένα καφέ στο Παρίσι και ξεκινήσαμε το ταξίδι μιάμιση ώρας. Η Ντενέβ είχε πάρει μαζί της την Mayu Yamaji, για μακιγιάζ και μαλλιά. Δεν ξέραμε ακόμη ότι δεν ήταν ρεπορτάζ μόδας, αλλά ρεπορτάζ φύσης, όπου θα μπορούσαμε να δοκιμάσουμε τα πάντα, βιολογικά, χωρίς ίχνος χημικού λιπάσματος, χωρίς φυτοφάρμακα, χωρίς όργωμα με τρακτέρ. Αυτό που εκπλήσσει μόλις φτάσει κάποιος στο αγρόκτημα του Μπεκ-Ελουίν είναι η ομορφιά του τοπίου. Πού βρισκόμαστε; Στον Αμαζόνιο της Νορμανδίας; Ένας τεράστιος πλούτος από πράσινα φυτά απλώνεται παντού, τα λαχανικά αφθονούν κάτω από δένδρα φορτωμένα με φρούτα. Ο χώρος είναι στενός αλλά στη μέση τρέχει ένα ρυάκι και μάλιστα στις πλευρές του έχει παραλίες με άμμο και δύο μικρά νησάκια. Τα χάσατε; Στο μεταξύ η Κατρίν Ντενέβ μιλάει με τους ιδιοκτήτες-αγρότες για λιπάσματα, εργαλεία, λάχανο Τοσκάνης, πλατύ βασιλικό, σιιτάκε. Περπατούν σε έναν παραμυθένιο κήπο-δάσος-λαχανόκηπο. Εδώ η ντίβα με τον ιδιοκτήτη του κτήματος και τις δύο κόρες του: Ντενέβ: Σε ένα περιοδικό είχα διαβάσει το πρώτο άρθρο για σας και ήθελα πάντα να το επισκεφθώ. Πώς το κάνετε; Οπου και να κοιτάξει κάποιος υπάρχουν πράγματα να δει κανείς. Δεν υπάρχει ένα εκατοστό ακαλλιέργητο… Σαρλ Ερβέ-Γκρουγιέρ: Υποφέρουμε όταν η γη μένει γυμνή! Σκεφτείτε ότι όταν το αγοράσαμε το κτήμα, ένα μεγάλο κομμάτι ήταν χέρσο. Χρειάστηκαν δύο χρόνια για να βγάλουμε τα αγριόχορτα και πέρασαν χρόνια απελπισίας πριν ανακαλύψουμε, το 2009, την περμακουλούρα. Ξεκινήσαμε σιγά σιγά και η ζωή μας άλλαξε. Libération : Περίν και Σαρλ, πώς γίνατε αγρότες; Περίν: Ήμουν νομικός διεθνούς επιπέδου και εργαζόμουν για μεγάλη επιχείρηση στην Ιαπωνία και στην Κίνα. Οταν αγοράσαμε το κτήμα στη Νορμανδία δεν έβλεπα τον εαυτό μου να γίνεται αγρότισσα. Αλλά στην Ασία είχα μάθει στα υγιεινά προϊόντα. Σαρλ: Εγώ είμαι Παριζιάνος και σίγουρος ότι δεν θα γινόμουν ποτέ αγρότης. Ημουν ναυτικός και είχα ένα εκπαιδευτικό σκάφος, το Fleur de Lampaul, και σε συνεργασία με το υπουργείο Παιδείας γύριζα όλο τον πλανήτη με επιστήμονες και μαθητές σχολείου. Γνώρισα ανθρώπους στην Αφρική, την Αυστραλία που μου έδωσαν μαθήματα εφαρμοσμένης οικολογίας. Έζησα με μια οικογένεια στο Σούριναμ της Αφρικής και άρχισα εκεί να θέτω ερωτήματα στον εαυτό μου για τον παράλογο τρόπο ζωής που έχουμε στη Δύση. Εμείς βλέπουμε τη ζούγκλα σαν κάτι εχθρικό και αυτοί σαν μητέρα που τους τρέφει! Πούλησα το πλοίο μου και είχα ζωτική ανάγκη να ζήσω διαφορετικά. Κατρίν Ντενέβ: Είχατε ένα μοντέλο όταν ξεκινήσατε; Περίν: Το βιβλίο του John Seymour, από ένα κίνημα της δεκαετίας του ‘70, για την αυτάρκεια, ήταν η Βίβλος μας. Μάθαμε να φτιάχνουμε ακόμη και τη μπύρα μας ή τα καθαριστικά μας. Αργότερα μάθαμε και την πρακτική της περμακουλτούρας, την οποία ανακάλυψαν οι Αυστραλοί Bill Mollison και David Holmgren. Libération : Τι είναι η περμακουλτούρα;\nΣαρλ Εβρέ-Γκρουγιέρ: Είναι αρκετά απλή. Αντί να ελέγχεις τη φύση, την παρατηρείς και εμπνέεσαι από τη λειτουργία της. Κάνεις έτσι τα στοιχεία από διάφορα οικοσυστήματα να λειτουργούν μεταξύ τους. Μπορείς, για παράδειγμα, να φτιάξεις απίστευτα έντονα καλλιεργημένο χώρο σε πολύ μικρό κομμάτι γης. Δεν χρειάζεται γι αυτό καμία μηχανή ή τρακτέρ. Μόνο το ανθρώπινο χέρι μπορεί να φτιάξει βραγιές για να σπείρει φυτά! Περίν: Στη φύση τα φυτά φυτρώνουν σε επίπεδα για να επωφελούνται από τον ήλιο. Αυτό κάνουμε κι εμείς στον κήπο μας. Αρχή, επίσης, για εμάς είναι ότι δεν πετάμε τίποτα στα σκουπίδια. Ολα χρησιμεύουν. Αξιοποιούμε όλες τις πηγές της φύσης. Σε εμάς δεν θα βρείτε αυγά που περιέχουν fipronil ! Σαρλ: Στο μικρό μας δάσος-κήπο βλέπουμε να επιστρέφουν τα πουλιά που απειλούνται με εξαφάνιση. Πολλοί επιστήμονες έρχονται εδώ για να παρατηρήσουν τα έντομα, τα σκουλήκια, τις άγριες μέλισσες. Από το 2016 το αγρόκτημά μας είναι αντικείμενο έρευνας από το Εθνικό Ινστιτούτο Αγρονομικής Έρευνας (Inra). Περίν: Θέλουμε και άλλοι να επωφεληθούν από την επιτυχία της δικής μας μεθόδου. Ελπίζω να το κάνουν κι άλλοι, να μην εξαρτώμαστε πια τόσο πολύ από το πετρέλαιο. Σαρλ: Δεν υπάρχουν λάθη σε αυτή τη μέθοδο της περμακουλτούρας: επενδύετε λιγότερο, χρειάζεστε λιγότερη γη, παράγετε περισσότερο… Και οι σεφ με αστέρια που μαγειρεύουν τα προϊόντα μας μάς λένε ότι είναι καταπληκτικά. Ποτέ δεν είχαμε φανταστεί ότι θα είχαμε τόσα έσοδα. Αρχικά αυτό που αναζητούσαμε ήταν η ομορφιά. Η παραγωγικότητα ήρθε σαν επιπλέον δώρο. Θέλαμε έναν αισθησιακό κήπο. Κατρίν Ντενέβ: Έχετε καλύψει όλο το έδαφος με άχυρο; Περίν: Ναι, γιατί έτσι δεν χρειάζεται να ποτίζουμε και να αφαιρούμε αγριόχορτα. Κατρίν Ντενέβ: Τι αστείο! Χρησιμοποιείτε ακόμη και μαλλί από κουρεμένα πρόβατα για να καλύψετε το έδαφος! Κι εγώ το χρησιμοποιώ για να φτιάχνω φωλιές για τα πουλιά. Δεν ποτίζετε ποτέ, ούτε στη μεγάλη ζέστη; Περίν: Όχι, ειδικά τώρα που τα δένδρα ψήλωσαν και ρίχνουν σκιά. Φυτεύουμε σε επίπεδα για να βλέπουν όλα ήλιο, η ρόκα, η μέντα κλπ. Το ζευγάρι εγκαταστάθηκε στο κτήμα το 2006, σε 10 στρέμματα. Η έκταση περιλαμβάνει ένα σπίτι, ένα δάσος, μηλιές και λιβάδι. Η αρχική τους φιλοδοξία ήταν να κάνουν βιολογικό λαχανόκηπο για να τρέφονται με πλήρη αυτονομία. Αλλά γρήγορα, ο Σαρλ αρχίζει να παράγει για την αγορά: έφτιαχνε ψωμί, αλκοόλ μήλου, χυμούς φρούτων, μαρμελάδες. Οι πελάτες συνέρρεαν, γοητευμένοι από τα απλά και υγιεινά προϊόντα. Το ζευγάρι πήρε την πιστοποίηση για βιολογικά προϊόντα. Ωστόσο, οι πελάτες διαμαρτύρονταν: οι ντομάτες ωρίμαζαν στα μέσα Αυγούστου, τον Σεπτέμβριο τελείωναν. Για να έχουν φρούτα και λαχανικά βιολογικά όλο το χρόνο, η Περίν και ο Σαρλ σκέφτονταν να κάνουν θερμοκήπιο. Εκείνη την εποχή ένας φίλος τους μίλησε, για πρώτη φορά, για την περμακουλτούρα. Το αποφασίζουν. Επανασχεδιάζουν εντελώς ενάμιση στρέμμα γης και προσπαθούν να δημιουργήσουν ένα μικροκλίμα με τα λιμνάζονται νερά στο κτήμα. Δημιουργούν ένα δάσος-κήπο και κατασκευάζουν ένα κτίριο για κότες. Σήμερα το αγρόκτημα είναι Οικολογικό Εκπαιδευτικό Κέντρο και δέχεται χιλιάδες μαθητές και επισκέπτες. Κάθε χρόνο, από τα τέλη Φεβρουαρίου ως τις αρχές Νοεμβρίου ο Σαρλ και η Περίν Ερβέ-Γκρουγιέρ έχουν κύκλους μαθημάτων 80 ημερών. Λάτρεις του λαχανόκηπου έρχονται από όλο τον κόσμο και μοιράζονται με το ζευγάρι την αγάπη για την εναλλακτική κηπουρική. Ντοκιμαντέρ, εκπομπές και ταινίες μικρού μήκους έχουν γίνει για το αγρόκτημα. Το πλεονέκτημα αυτού του θαυμαστού αγροκτήματος είναι και το χωριό Μπεκ Ελουίν, το οποίο θεωρείται ένα από τα ομορφότερα χωριά της Γαλλίας: μικρά σπίτια της Νορμανδίας, βουκολικό τοπίο, εκκλησίες και πύργοι μεσαιωνικοί… Πηγή: www.newsone.gr [/expander_maker]


***** SUENO HOTELS BEACH SIDE, ΣΙΝΤΈ *****\nSorgun, Σιντέ, Τουρκία\nΤο Sueno Hotels Beach Side είναι ένα γοητευτικό ξενοδοχείο 5 αστέρων, που βρίσκεται κοντά σε παραλία. Το ξενοδοχείο άνοιξε το 2006, και προσφέρει καταλύματα σε κτήριο με 5 ορόφους σχεδιασμένο σε αρχαίο στιλ.\nΤο κέντρο της πόλης είναι 20 λεπτά με τα πόδια από το ξενοδοχείο. Θα βρείτε ναό, μουσεία και θέατρα και δάση και πλούσιο κήπο κοντά στο κατάλυμα.\nTemple of Apollo είναι 2.1 χλμ από το ξενοδοχείο και Aspendos βρίσκεται 29 χλμ μακριά.\nΑυτό το κατάλυμα προσφέρει 760 κομψά δωμάτια με κλιματισμό, κεντρική θέρμανση, ασύρματο internet, ιδιωτική θυρίδα ασφαλείας και γκαρνταρόμπα. Επίσης διατίθενται ιδιωτικά μπάνια εξοπλισμένα με ντους, σεσουάρ και δωρεάν προϊόντα περιποίησης.\nΤο πρωινό με μπουφέ προσφέρεται στο εστιατόριο. Το εστιατόριο αλακάρτ παρέχει ειδικά φαγητά. Προσφέρονται αναζωογονητικά ποτά στο καφέ-μπαρ.\nΤο Sueno Hotels Beach Side βρίσκεται περίπου 60 χλμ από το αεροδρόμιο Antalya.\nΤο ξενοδοχείο προσφέρει ατμόλουτρα, περιποίηση προσώπου και χαμάμγια χαλάρωση των επισκεπτών. Στο χώρο έχει γυμναστήριο, γυμναστική σε νερό και μαθήματα αεροβικής καθώς και τζετ σκι, λεμβοδρομία και μπάσκετ.\nSueno Hotels Beach Side, Τουρκία\nΘέρετρο Gardens Holiday Πάφος 3* website\nΘέρετρο Azia & Spa Πάφος 5* website\nΞενοδοχείο Savoy Baur En Ville Ζυρίχη 5* website\nΞενοδοχείο παραδοσιακό ξενοδοχείο και εστιατόριο κινύρας Πάφος 3* website\nΞενοδοχείο Eden Au Lac Ζυρίχη 5* website\nΞενοδοχείο The Watergate Ουάσινγκτον 5* website\nΞενοδοχείο Thinh Van Πόλη Χο Τσι Μινχ website\nΞενοδοχείο Star Πόλη Χο Τσι Μινχ 3* website\nΞενοδοχείο Mango Park Cebu 3* website\nΞενοδοχείο Elegant Κίεβο website\nΞενοδοχείο On Kontraktova Ploshcha Κίεβο website\nΠανδοχείο Holiday Georgetown Ουάσινγκτον 3* website\nΞενοδοχείο επιπλωμένων διαμερισμάτων Mainard Βερόνα website\nHostel Vshokoladi Κίεβο website\nΞενοδοχείο Rainbow Πόλη Χο Τσι Μινχ 3* website\nΞενοδοχείο Kyriad Centre Rabatau Μασσαλία 3* website\nΞενοδοχείο Kropivnizkogo Mini Κίεβο 3* website\nΞενοδοχείο 190 Πόλη Χο Τσι Μινχ website\nBed and Breakfast Compass Βερόνα website\nΞενοδοχείο Premier Rus Κίεβο 3* website


Κανονικά η έκδοση ηλεκτρονικών εισιτηρίων και καρτών σε όλο το δίκτυο της ΣΤΑΣΥ - Metaforespress\nΚανονικά διεξάγεται η έκδοση ηλεκτρονικών εισιτηρίων και καρτών σε όλο το δίκτυο της ΣΤΑΣΥ, σύμφωνα με σχετική ενημέρωση από την εταιρεία.\nΣτη διάθεση του επιβατικού κοινού βρίσκεται το ηλεκτρονικό εισιτήριο (ΑΤΗ.ΕΝΑ Ticket) και η απρόσωπη και προσωποποιημένη ηλεκτρονική κάρτα (απρόσωπη και προσωποποιημένη ATH.ENA Card).\nΤο ηλεκτρονικό εισιτήριο (ATH.ENA Ticket) και η απρόσωπη ηλεκτρονική κάρτα (απρόσωπη ATH.ENA Card) απευθύνονται, κυρίως, στους μεμονωμένους και όχι στους συστηματικούς επιβάτες των Μέσων Μαζικής Μεταφοράς.\nΗ διάθεση του «έξυπνου» εισιτηρίου και της απρόσωπης «έξυπνης» κάρτας γίνεται, προς το παρόν, με προϊόντα αξίας άνω των 4,5 ευρώ.\nΑντίστοιχα, η προσωποποιημένη «έξυπνη» κάρτα (προσωποποιημένη ATH.ENA Card), η οποία απευθύνεται στους συστηματικούς χρήστες των ΜΜΜ, υποκαθιστά, μεταξύ άλλων, τις υφιστάμενες μηνιαίες και ετήσιες κάρτες του ΟΑΣΑ.\nTags:ATH.ENA CARDATH.ENA TICKETΗΛΕΚΤΡΟΝΙΚΟ ΕΙΣΙΤΗΡΙΟ\nΜετά την Αθήνα, ηλεκτρονικό εισιτήριο και στις αστικές συγκοινωνίες της Θεσσαλονίκης


Λεβαδειακός – Αστέρας Τρίπολης 0-2 – viotianet.gr\nin Αθλητισμός, Βοιωτία, Λιβαδειά 2 Δεκεμβρίου 2018\nΒαθιά βαθμολογική ανάσα πήρε ο Αστέρας Τρίπολης. Η ομάδα του Παράσχου, στο πλαίσιο της 12ης αγωνιστικής της Super League, επιβλήθηκε με 2-0 σκορ του Λεβαδειακού στην πρωτεύουσα της Βοιωτίας και με τη δεύτερη συνεχόμενη νίκη της στο πρωτάθλημα, κατάφερε να ξεφύγει από τις τελευταίες θέσεις της βαθμολογίας. Ενώ αντίθετα ο Λεβαδειακός κατέβηκε στην προτελευταία θέση του βαθμολογικού πίνακα.\nΟ Τόνσο στο 64′ άνοιξε το σκορ για τους Αρκάδες, οι οποίοι σφράγισαν το «διπλό» με το τέρμα του Φερνάντεθ στο 89′. Με 10 παίκτες αγωνίστηκε σχεδόν σε όλο το δεύτερο μέρος ο Λεβαδειακός, μετά την αποβολή του Σαβαντόγκο στο 50′.\nΗ πρώτη, πάντως, ευκαιρία του αγώνα ανήκε στο Λεβαδειακό, όταν στο 7ο λεπτό ο Σαβαντογκό πλάσαρε με τη μία μέσα από την περιοχή, ωστόσο η μπάλα έφυγε άουτ. Από εκεί και πέρα η ομάδα της Τρίπολης κυριάρχησε και στο 9′ κεφαλιά-ψαράκι του Ιγκλέσιας από το ύψος του πέναλτι, πέρασε δίπλα από το δοκάρι.\nΣτο 32′ ο Μανιάς βγήκε τετ-α-τετ με τον τερματοφύλακα του Λεβαδειακού, αλλά ο Μπάγιτς έδιωξε με δυσκολία τον κίνδυνο από την εστία του, με τον γκολκίπερ των Βοιωτών να ενεργεί σωτήρια και τρία λεπτά αργότερα στο δυνατό σουτ του Καλτσά.\nΣτο 46′ ο Σαβαντογκό τιμωρήθηκε με κίτρινη κάρτα για την πτώση του στη μεγάλη περιοχή και οι Βοιωτοί διαμαρτηρήθηκαν για πέναλτυ.\nΗ επανάληψη ξεκίνησε με το χειρότερο τρόπο για τους γηπεδούχους, καθώς στο 50′ αποβλήθηκε ο Σαβαντογκό (με δεύτερη κίτρινη κάρτα).\nPrevious: Επίδομα θέρμανσης: Δείτε αν είστε δικαιούχοι – Τα ποσά που θα δοθούν\nNext: Πληρωμές ύψους 3,2 εκατ. ευρώ, σε 660 δικαιούχους, για τις σπάνιες φυλές αγροτικών ζώων


14 Οκτωβρίου: Φρειδερίκος Νίτσε - t-zine.gr\nΣαν Σήμερα 14 Οκτωβρίου – LGBTQI People in History\nΟ Φρειδερίκος Βίλχελμ Νίτσε (γερμ. Friedrich Wilhelm Nietzsche) (15 Οκτωβρίου 1844 – 25 Αυγούστου 1900) ήταν σημαντικός Γερμανός φιλόσοφος και φιλόλογος. Αναφέρεται συχνά ως ένας από τους πρώτους «υπαρξιστές» φιλοσόφους. Μεγάλωσε στα πρώτα εφηβικά του χρόνια καταπιεσμένος σε μια πολύ «σκληρή» οικογένεια. Παρ’ ότι είχε σεξουαλικές επαφές με άλλους άνδρες, δεν μπόρεσε ποτέ να το εκφράσει αυτό ανοικτά, ενώ ιστορικοί αναφέρουν ότι πέθανε από προχωρημένη σύφιλη την οποία κόλλησε από πληρωμένο έρωτα με άλλους άνδρες. Σπούδασε κλασική φιλολογία στη Βόννη και τη Λειψία.\nΚαταγόταν από βαθιά θρησκευόμενη οικογένεια και προοριζόταν για την επιστήμη της Θεολογίας, ωστόσο η πορεία του άλλαξε κατά τα μετεφηβικά του χρόνια με αποτέλεσμα να στραφεί στο χώρο της φιλοσοφίας. Μόλις στα 25 του χρόνια διορίστηκε καθηγητής στο πανεπιστήμιο της Βασιλείας, στην Ελβετία και από τότε ξεκίνησε το πολύμορφο συγγραφικό του έργο. Ο Νίτσε υπήρξε δριμύτατος επικριτής των κατεστημένων σκέψεων και τάξεων, ιδιαίτερα του Χριστιανισμού. Πληθώρα συγγραμμάτων του γράφτηκαν με οξύ και επιθετικό ύφος, χρησιμοποιώντας ευρέως αφορισμούς. Το φιλοσοφικό του έργο εκτιμήθηκε ιδιαίτερα κατά το πρώτο μισό του 20ου αιώνα, περίοδο κατά την οποία εδραιώθηκε η θέση του και αναγνωρίστηκε ως ένας από τους μείζονες φιλοσόφους.\nΟ Νίτσε γεννήθηκε στις 15 Οκτωβρίου 1844 και μεγάλωσε στην πόλη Ραίκεν (Röcken), κοντά στη Λειψία και στην ευρύτερη πρωσική επαρχία της Σαξονίας. Η ημερομηνία γέννησής του συνέπεσε χρονικά με τα 49α γενέθλια του βασιλιά της Πρωσίας, Φρειδερίκου Βίλχελμ Δ’, προς τιμή του οποίου έλαβε και το όνομά του (αργότερα ο ίδιος έπαψε να χρησιμοποιεί το όνομα Βίλχελμ). Ο πατέρας του, Καρλ Λούντβιχ Νίτσε (1813-1849), ήταν λουθηρανός πάστορας ενώ η μητέρα του, Φραντσίσκα Αίλερ (1826-1897) ήταν κόρη του πάστορα Ντάβιντ Φρήντριχ Αίλερ. Ο Νίτσε ήταν το νεότερο από τα παιδιά της οικογένειας. Η αδελφή του Ελίζαμπεθ Τερέζα Αλεξάνδρα Νίτσε γεννήθηκε το 1846 παίρνοντας τα ονόματα τριών πριγκιπισσών και μαθητριών του πατέρα της, ενώ ακολούθησε η γέννηση του αδελφού του Λούντβιχ Ιωσήφ το 1848. Μετά τον πρόωρο θάνατο του πατέρα του από εγκεφαλική ασθένεια το 1849 αλλά και τον χαμό του αδελφού του τον επόμενο χρόνο, η οικογένεια μετακόμισε στο Νάουμπουργκ, διαμένοντας μαζί με την γιαγιά του, καθώς η μητέρα του δεν είχε τη δυνατότητα να συντηρήσει ένα δικό της σπίτι.\nΟ Νίτσε φοίτησε σε ένα δημοτικό σχολείο της πόλης μέχρι το 1854. Το σχολικό του πρόγραμμα περιλάμβανε κυρίως θρησκευτική αγωγή, ενώ παράλληλα ξεκίνησε μαθήματα λατινικών και αρχαίων ελληνικών, γλώσσες στις οποίες δεν εμφάνισε ιδιαίτερη κλίση. Το 1854, ξεκίνησε να φοιτά στο Dom Gymnasium, όπου αφού εξετάστηκε από το διευθυντή του γυμνασίου, μεταπήδησε αμέσως στη δεύτερη τάξη. Ήδη από τα παιδικά του χρόνια, έγραφε ποιήματα και μικρά θεατρικά έργα, μέρος των οποίων φρόντιζε να φυλάσσει η αδελφή του. Αφιέρωνε μεγάλο μέρος του χρόνου του στο γράψιμο, επιδεικνύοντας μία πλούσια λογοτεχνική παραγωγή, ενώ ήδη σε ηλικία δεκατεσσάρων ετών ταξινόμησε τα ποιήματα του σε περιόδους. Στις 5 Οκτωβρίου του 1858 εισήχθη στο Πφόρτα (Pforta ή Schulpforta), ένα από τα πιο φημισμένα σχολεία κλασικών σπουδών της Γερμανίας, θέση που του προσφέρθηκε έπειτα από εξέταση σχολικού επιθεωρητή στο Dom Gymnasium, ο οποίος επέλεξε τον νεαρό Νίτσε ανάμεσα σε άλλους μαθητές της σχολής. Το εκπαιδευτικό πρόγραμμα του Πφόρτα παρουσίαζε ομοιότητες με εκείνο των Ιησουιτών, αν και αποτελούσε λουθηρανικό ίδρυμα, δίνοντας έμφαση στην πειθαρχία των μαθητών. Κατά τη διάρκεια της φοίτησής του στο Πφόρτα, είχε πολύ καλές επιδόσεις στα μαθήματα ενώ συνέχισε να γράφει ποιήματα στον προσωπικό του χρόνο, ασχολούμενος παράλληλα με τη μουσική, συμμετέχοντας στην σχολική χορωδία και γράφοντας δικές του μουσικές συνθέσεις. Μαζί με τον φίλο του Γκούσταφ Κρουγκ, ίδρυσε το σύλλογο «Germania», ένα είδος λογοτεχνικής, μουσικής και επιστημονικής λέσχης, όπου το κάθε μέλος υπέβαλε απαραιτήτως ένα έργο τον μήνα, ποίημα, δοκίμιο, σχέδιο ή ακόμα και μία μουσική σύνθεση. Την ίδια περίοδο, ο Νίτσε ήρθε σε στενή επαφή με τη λογοτεχνία, εκτιμώντας ιδιαίτερα το έργο του Χαίλντερλιν, του Ανακρέοντα και του Σαίξπηρ. Αν και από νωρίς υπήρχε η γενικευμένη πεποίθηση πως επρόκειτο να γίνει κληρικός, ο Νίτσε σταδιακά άρχισε να αμφισβητεί το χριστιανισμό και περίπου το φθινόπωρο του 1862 είχε απορρίψει οριστικά ένα τέτοιο ενδεχόμενο, σκεπτόμενος να ασχοληθεί επαγγελματικά με τη μουσική.\nΣτις 7 Σεπτεμβρίου του 1864 αποφοίτησε από το Πφόρτα και ξεκίνησε σπουδές κλασικής φιλολογίας στο πανεπιστήμιο της Βόννης. Παράλληλα, γράφτηκε στο θεολογικό τμήμα του πανεπιστημίου με διάθεση να ασχοληθεί περισσότερο με την φιλολογική κριτική του Ευαγγελίου και τις πηγές της Καινής Διαθήκης, γεγονός που είναι μάλλον ενδεικτικό των θρησκευτικών αμφιβολιών του αλλά και της αδυναμίας του να ομολογήσει στην οικογένειά του πως δεν επιθυμούσε να γίνει ιερέας. Στη Βόννη, ο Νίτσε προσχώρησε στη φοιτητική αδελφότητα «Franconia» που αποτελούσε ένα είδος συνάθροισης φιλολόγων. Συνέχισε τις θεολογικές του σπουδές μέχρι το Πάσχα του 1865, περίοδο κατά την οποία απέρριψε οριστικά τη θρησκευτική πίστη, με επιχειρήματα που αποτυπώνονται και σε επιστολή του προς την αδελφή του, στην οποία ανέφερε χαρακτηριστικά:\nΤο επόμενο διάστημα αφοσιώθηκε στις φιλολογικές του σπουδές υπό την καθοδήγηση του καθηγητή Φρήντριχ Βίλχελμ Ριτσλ, τον οποίο ακολούθησε το φθινόπωρο του 1865 στο πανεπιστήμιο της Λειψίας. Στα τέλη Οκτωβρίου του 1865, ήρθε σε επαφή με το έργο του Σοπενχάουερ το οποίο τον επηρέασε καθοριστικά. Εξίσου μεγάλη επίδραση στη φιλοσοφική του σκέψη είχε το έργο του Φρήντριχ Άλμπερτ Λάνγκε, Ιστορία του υλισμού (Geschichte des Materialismus), το οποίο ο Νίτσε θεωρούσε ως το σημαντικότερο φιλοσοφικό έργο των τελευταίων ετών. Τους επόμενους μήνες αφοσιώθηκε στις πανεπιστημιακές του μελέτες, αναλαμβάνοντας να ολοκληρώσει μία φιλολογική κριτική έκδοση πάνω στο έργο του Θέογνη. Παράλληλα ήταν μέλος του φιλολογικού συλλόγου του Ριτσλ και παρέδιδε διαλέξεις στη φοιτητική λέσχη. Το 1867 κατατάχθηκε στο πυροβολικό σώμα του Νάουμπουργκ όπου διακρίθηκε και πιθανόν να αποκτούσε το βαθμό του λοχαγού αν δεν είχε υποστεί ένα σοβαρό τραυματισμό που τον κατέστησε «προσωρινά ανίκανο υπηρεσίας», θέτοντας ένα τέλος στην στρατιωτική του σταδιοδρομία. Επέστρεψε στο πανεπιστήμιο της Λειψίας, όπου παρέμεινε ως επί πληρωμή φιλοξενούμενος του καθηγητή Μπήντερμαν και εκδότη της εφημερίδας Deutsche Allgemeine όπου εργάστηκε και ο Νίτσε ως κριτικός όπερας. Παράλληλα προσελήφθη ως βιβλιοκριτικός του περιοδικού Literarisches Zentralblatt. Κατά τη δεύτερη παραμονή του στη Λειψία, συναντήθηκε επίσης για πρώτη φορά με το Ρίχαρντ Βάγκνερ, γνωριμία που διατηρήθηκε τα επόμενα χρόνια και τον επηρέασε σημαντικά, καθώς ο Βάγκνερ, του οποίου το έργο εκτιμούσε ιδιαίτερα ο Νίτσε, αποτέλεσε ένα είδος πατρικής φιγούρας για εκείνον.\nΠριν ακόμα αποκτήσει τον διδακτορικό του τίτλο, ο Νίτσε επιλέχθηκε για να καταλάβει την έδρα της κλασικής φιλολογίας στο πανεπιστήμιο της Βασιλείας, έχοντας την υποστήριξη του Ριτσλ. Ως καθηγητής παρέδιδε αρχικά διαλέξεις για την ιστορία της αρχαίας ελληνικής ποίησης και για τις Χοηφόρες του Αισχύλου, ωστόσο αργότερα καταπιάστηκε και με θέματα που άπτονταν των προσωπικών του ενδιαφερόντων. Κατά τη διάρκεια του Γαλλοπρωσικού πολέμου (1870-71) υπηρέτησε εθελοντικά στο πλευρό της Πρωσίας, ως βοηθός νοσοκόμος, καθώς η διοίκηση του πανεπιστημίου δεν του επέτρεπε να γίνει στρατιώτης, όπως ο ίδιος επιθυμούσε. Κατά τη διάρκεια της σύντομης θητείας του, ήρθε σε επαφή με την σκληρότητα του πολέμου, ενώ προσβλήθηκε και από αρκετές ασθένειες επιβαρύνοντας ακόμα περισσότερο την ανέκαθεν ασθενική του υγεία.\nΜετά την επιστροφή του στη Βασιλεία, ο αμείωτος ενθουσιασμός του για τον Σοπενχάουερ, ο θαυμασμός του στο έργο του Βάγκνερ και οι φιλολογικές σπουδές και μελέτες του συνδυάστηκαν για την έκδοση του πρώτου βιβλίου του, με τίτλο Η Γέννηση της Τραγωδίας (1872). Ο Βάγκνερ εκθείασε το έργο του Νίτσε, όπως και ο φίλος του (λίγο αργότερα καθηγητής φιλολογίας στο Κίελο) Έρβιν Ρόντε. Ωστόσο, η εχθρική κριτική του φιλόλογου Ούλριχ φον Βιλαμόβιτς-Μέλεντορφ που επεσήμανε ανακρίβειες και παραλείψεις, καθώς και του καθηγητή φιλολογίας του πανεπιστημίου της Βόννης Ούζενερ, που αποκάλεσε το βιβλίο «απόλυτη ανοησία», μετρίασαν το βαθμό αποδοχής του στον ακαδημαϊκό κόσμο.\nΚατά την παραμονή του στην Ελβετία μέχρι το 1879, ο Νίτσε επισκεπτόταν συχνά τον Βάγκνερ στο Μπαϊρόιτ όπου διέμενε. Την περίοδο 1873-1876, ολοκλήρωσε μία σειρά τεσσάρων δοκιμίων που εκδόθηκαν αργότερα σε μία συλλογή με το γενικό τίτλο Ανεπίκαιροι Στοχασμοί. Τα δοκίμια αυτά πραγματεύονταν γενικότερα τον σύγχρονο γερμανικό πολιτισμό, εστιάζοντας στο έργο του Νταβίντ Στράους (Νταβίντ Στράους: Ο ομολογητής και ο συγγραφέας), στην κοινωνική αξία της ιστοριογραφίας (Για τα οφέλη και τα μειονεκτήματα της ιστορίας για τη ζωή), στον Σοπενχάουερ (Ο Σοπενχάουερ ως παιδαγωγός) και τέλος στον Βάγκνερ (Ο Ρίχαρντ Βάγκνερ στο Μπαϊρόιτ). Για τον Νίτσε, ο Σοπενχάουερ και ο Βάγκνερ αποτελούσαν φωτεινά παραδείγματα προς την ανάπτυξη ενός νέου πολιτισμικού κινήματος που συνέδεε τη μουσική, τη φιλοσοφία και την κλασική φιλολογία. Αργότερα, μετά την απογοητευτική παραγωγή του φεστιβάλ του Μπαϊρόιτ το 1876, όπου παρουσιάστηκε το Δαχτυλίδι, άρχισε να επέρχεται ρήξη στη σχέση του με τον Βάγκνερ. Το 1878, κατά την τελευταία περίοδο της πανεπιστημιακής του σταδιοδρομίας, ο Νίτσε ολοκλήρωσε το βιβλίο με τίτλο Ανθρώπινο, υπερβολικά ανθρώπινο (Menschliches, Allzumenschliches), έργο που επισημοποιούσε τη ρήξη αυτή , σηματοδοτώντας συγχρόνως μία μεταστροφή και διαφοροποίηση των φιλοσοφικών του ιδεών. Το επόμενο διάστημα, η υγεία του κλονίστηκε σοβαρά, υποφέροντας από ημικρανίες που οφείλονταν σε βλάβη του αμφιβληστροειδούς και στα δύο μάτια του, γεγονός που τον ανάγκασε τελικά να υποβάλλει την παραίτηση από το πανεπιστήμιο, στις 2 Μαΐου του 1879, αδυνατώντας να αντεπεξέλθει στις υποχρεώσεις του.\nΑπελευθερωμένος από τις ακαδημαϊκές υποχρεώσεις, ο Νίτσε πέρασε τα επόμενα χρόνια ταξιδεύοντας συχνά σε πόλεις της Ελβετίας, της Γερμανίας ή της Ιταλίας και αναζητώντας κάθε φορά ένα αναζωογονητικό κλίμα που θα βοηθούσε να βελτιωθεί η κατάσταση της υγείας του. Σημαντική βοήθεια του προσέφερε ο πρώην μαθητής του, Πέτερ Γκαστ, ο οποίος είχε εξελιχθεί σε ένα είδος προσωπικού γραμματέα του Νίτσε, καθώς και ο καθηγητής θεολογίας Φραντς Όβερμπεκ μαζί με την Μαλβίντα φον Μέυζενμπουργκ, γνώριμη του από την περίοδο φιλίας του με τον Βάγκνερ. Τις καλοκαιρινές περιόδους θα επισκεπτόταν συχνά τα ορεινά θέρετρα του Sils-Maria ή του Σαίν Μόριτς, ενώ τους χειμώνες κύριοι σταθμοί στις μετακινήσεις του υπήρξαν οι ιταλικές πόλεις της Γένοβας, του Τορίνο, του Ράπαλο, καθώς και η γαλλική Νις. Κατά διαστήματα επέστρεφε στο Νάουμπουργκ όπου επισκεπτόταν την οικογένειά του. Η περίοδος αυτή υπήρξε ιδιαίτερη παραγωγική για τον Νίτσε, παρά τις κρίσεις της ασθένειάς του και τα διαστήματα βαριάς κατάθλιψης στα οποία υπέκυπτε. Από το 1881, δημοσίευε ένα ολοκληρωμένο βιβλίο ή σημαντικό μέρος του, ανά έτος, μέχρι το 1888. Στο διάστημα αυτό ολοκλήρωσε μερικά από τα σημαντικότερα έργα του, όπως η Αυγή (1881), η Χαρούμενη επιστήμη (1882), Έτσι μίλησε ο Ζαρατούστρα (1883-85), Πέρα από το καλό και το κακό (1886) και Η Γενεαλογία της Ηθικής (1887). Τα τελευταία δημιουργικά του χρόνια συνέπεσαν με την ολοκλήρωση και έκδοση των έργων Το Λυκόφως των Ειδώλων (Αύγουστος-Σεπτέμβριος 1888), Αντίχριστος (Σεπτέμβριος 1888), Ίδε ο άνθρωπος (Οκτώβριος-Νοέμβριος 1888) και Νίτσε εναντίον Βάγκνερ (Δεκέμβριος 1888).\nΣτις 3 Ιανουαρίου του 1889 υπέστη νευρική κατάρρευση ενώ βρισκόταν στην πλατεία Κάρλο Αλμπέρτο του Τορίνο. Αν και τα γεγονότα εκείνης της ημέρας δεν είναι απόλυτα εξακριβωμένα, σύμφωνα με μία διαδεδομένη εκδοχή, ο Νίτσε είδε έναν αμαξά να μαστιγώνει το άλογό του και τότε με δάκρυα στα μάτια τύλιξε τα χέρια του γύρω από το λαιμό του αλόγου για να καταρρεύσει αμέσως μετά . Τις επόμενες ημέρες, απέστειλε πολυάριθμες επιστολές σε οικεία πρόσωπα, που φανέρωναν επίσης την ψυχική διαταραχή του, υπογράφοντας άλλοτε ως «ο Εσταυρωμένος» και άλλοτε ως «Διόνυσος». Στις 10 Ιανουαρίου μεταφέρθηκε σε ψυχιατρική κλινική της Βασιλείας και λίγες ημέρες αργότερα σε κλινική της Ιένας, κατόπιν επιθυμίας της μητέρας του, όπου οι γιατροί διέγνωσαν «παραλυτική ψυχική διαταραχή». Ο λόγος του ήταν παραληρηματικός και τον διακατείχαν παραισθήσεις μεγαλείου κατά τις οποίες αυτοαποκαλούνταν δούκας του Κάμπερλαντ, Κάιζερ ή Φρειδερίκος Γουλιέλμος Δ’, συνοδευόμενες συχνά από βίαιες συμπεριφορές. Στις 24 Μαρτίου του 1890 πήρε εξιτήριο από την κλινική και λίγο αργότερα αναχώρησε μαζί με τη μητέρα του για το Νάουμπουργκ.\nΤην ίδια περίοδο η ζήτηση για τα βιβλία του αυξήθηκε σημαντικά. Η αδελφή του Ελίζαμπετ, ματαίωσε τα σχέδια για μία έκδοση με τα άπαντα του Νίτσε σε επιμέλεια του Πέτερ Γκαστ, επιθυμώντας να είναι εκείνη η βιογράφος του αδελφού της. Οργάνωσε παράλληλα ένα αρχείο με όλα τα χειρόγραφά και το μεγαλύτερο μέρος της αλληλογραφίας του, ενώ όρισε ως επιμελητή τον Φριτς Καίγκελ αντί του Γκαστ. Το Δεκέμβριο του 1895 εξασφάλισε επίσης όλα τα δικαιώματα των έργων του Νίτσε, που μέχρι πρότινος κατείχε η μητέρα του.\nΜετά το θάνατό της μητέρας του το 1897, ο Νίτσε έζησε στη Βαϊμάρη μαζί με την αδελφή του. Το καλοκαίρι του 1898 υπέστη ελαφρύ εγκεφαλικό που οδήγησε στην επιδείνωση της κατάστασής του. Τον επόμενο χρόνο ακολούθησε ένα ακόμα σοβαρότερο εγκεφαλικό επεισόδιο και στις 25 Αυγούστου 1900 πέθανε έχοντας προσβληθεί από πνευμονία. Τα συμπτώματα του οδήγησαν στο συμπέρασμα πως η ασθένειά του ήταν συφιλιδική (αυτή ήταν η αρχική διάγνωση στις κλινικές της Βασιλείας και της Ιένας), ωστόσο παραμένουν αδιευκρίνιστα τα ακριβή αίτια της διαταραχής του. Η ταφή του έγινε στο κοιμητήριο του Ραίκεν, ακολουθώντας την παραδοσιακή λουθηρανική τελετουργία, σύμφωνα με επιθυμία της αδελφής του.\n* Πρώτη δημοσίευση 14 Οκτωβρίου 2007 στο transs.gr, αναδημοσίευση από τον Πολύχρωμο Πλανήτη.\nLGBT People in History Οκτώβριος Ποιητής φιλόλογος Φιλόσοφος


PANATHINAIKOS FC OFFICIAL WEBSITE ΡΟΣΤΕΡ ΔΗΜΗΤΡΗΣ ΚΟΥΡΜΠΕΛΗΣ\n515' ΛΕΠΤΑ ΣΤΟ ΓΗΠΕΔΟ\nΟ Δημήτρης Κουρμπέλης γεννήθηκε στις 2 Νοεμβρίου του 1993 στo Κορακοβούνι Αρκαδίας. Ξεκίνησε την καριέρα του από την ακαδημία του Αστέρα Τρίπολης. Στα 17 του προωθήθηκε στην πρώτη ομάδα. Έχει παίξει στις μικρές εθνικές ομάδες και πλέον είναι ενεργό μέλος της Εθνικής Ανδρών. Στο τέλος Δεκεμβρίου του 2016 εντάχθηκε στον Παναθηναϊκό και είναι πρώτος αρχηγός της ομάδας. Το συμβόλαιό του λήγει τον Ιούνιο του 2023. Μετράει περισσότερες από 130 συμμετοχές με το Τριφύλλι σε όλες τις διοργανώσεις.\n2011-12 Αστέρας Τρίπολης 15 –\n2012-13 Αστέρας Τρίπολης 20 –\n2013-14 Αστέρας Τρίπολης 18 –\n2014-15 Αστέρας Τρίπολης 26 2\n2015-16 Αστέρας Τρίπολης 20 –\n2016-17 Α’ Αστέρας Τρίπολης 4 –\n2016-17 Β’ Παναθηναϊκός 19 –\n2017-18 Παναθηναϊκός 23 –\n2019-20 Παναθηναϊκός 31 3\n2020-21 Παναθηναϊκός 10 1\n2021-22 Παναθηναϊκός 11 –


Ποιος Έλληνας ηθοποιός δεν μιλούσε με τον πατέρα του για 16 χρόνια; - Ηλεία Οικονομία\nΠοιος Έλληνας ηθοποιός δεν μιλούσε με τον πατέρα του για 16 χρόνια;\nΠόσες φορές δεν έχουμε ακούσει ιστορίες για πατεράδες που δεν ήθελαν ούτε να ακούσουν ότι τα παιδιά τους θα γίνουν ηθοποιοί! Μόνο που στην περίπτωση του Δημήτρη Μαυρόπουλου, όπως είπε στην εκπομπή του Γρηγόρη Αρναούτογλου, ο πατέρας του αντέδρασε πολύ έντονα!\n«Ο πατέρας μου είχε συνεργείο και ήταν λογικό να ακολουθήσω τη δουλειά του. Όταν του είπα ότι θα γίνω ηθοποιός, με κοίταξε και μου είπε «Πήγαινε να γίνεις ομοφυλόφιλος»! Με είδε όταν ήμουν 16 χρονια ηθοποιός στο θέατρο», αποκάλυψε ο Δημήτρης Μαυρόπουλος, εξηγώντας ότι αναγκάστηκε να φύγει από το σπίτι!\nΌταν πια είχε 16 χρόνια στη δουλειά, ο πατέρας του τον είδε στην «Αντιγόνη» και μετά το τέλος της παράστασης του είπε: «Ωραίο έργο! Πολεμικό! Κι εσύ καλός ήσουν!».